open-index/open-wikipedia-markdown huggingface dataset:
বাংলাদেশ রপ্তানি প্রক্রিয়াকরণ এলাকা কর্তৃপক্ষ

**বাংলাদেশ রপ্তানি প্রক্রিয়াকরণ এলাকা কর্তৃপক্ষ** বা **বেপজা** বাংলাদেশের রপ্তানি প্রক্রিয়াকরণ অঞ্চলসমূহের নিয়ন্ত্রণকারী সংস্থা।

বিনিয়োগ আকর্ষণ, পণ্যের বৈচিত্র্যায়নের মাধ্যমে রপ্তানি বৃদ্ধি, কর্মসংস্থান সৃষ্টি প্রভৃতি উদ্দেশ্যে বাংলাদেশে রপ্তানি প্রক্রিয়াকরণ (বা প্রক্রিয়াজাতকরণ) অঞ্চলগুলির যাত্রা শুরু হয়। বর্তমানে দেশের বিভিন্ন প্রান্তে সরকারি উদ্যোগে স্থাপিত ৮টি রপ্তানি প্রক্রিয়াকরণ অঞ্চল প্রতিষ্ঠালগ্ন থেকে কাঙ্ক্ষিত লক্ষ্য অর্জনে নিরলসভাবে কাজ করে যাচ্ছে।

বাংলাদেশ রপ্তানি প্রক্রিয়াকরণ এলাকা কর্তৃপক্ষ বাংলাদেশের প্রধানমন্ত্রীর কার্যালয়ের অধীনে পরিচালিত একটি স্বায়ত্বশাসিত সংস্থা। প্রতিষ্ঠালগ্ন থেকেই সংস্থাটি “এশিয়ার সর্বাপেক্ষা নিম্ন ব্যয়ের উৎপাদন ক্ষেত্র” হিসেবে পরিচিতি নিয়ে দেশী-বিদেশী বিনিয়োগ আকর্ষণে সফলতার সাথে দীর্ঘ পথ অতিক্রম করেছে। বর্তমানে বিশ্বব্যাপী বাংলাদেশ রপ্তানি প্রক্রিয়াকরণ এলাকা কর্তৃপক্ষ বিনিয়োগের সুবর্ণভূমি হিসেবে প্রশংসিত হচ্ছে। শুধু তাই নয়, বাংলাদেশের রপ্তানি প্রক্রিয়াকরণ অঞ্চলসমূহ এখন বিশ্ব বাজারে একটি মার্কা এবং বাংলাদেশ রপ্তানি প্রক্রিয়াকরণ এলাকা কর্তৃপক্ষ এখন দেশের একটি অন্যতম সফল সংস্থা।

## রপ্তানি প্রক্রিয়াকরণ অঞ্চলসমূহ
*আদমজী রপ্তানি প্রক্রিয়াকরণ অঞ্চল, সিদ্ধিরগঞ্জ, নারায়ণগঞ্জ
*ঈশ্বরদী রপ্তানি প্রক্রিয়াকরণ অঞ্চল, ঈশ্বরদী, পাবনা
*উত্তরা রপ্তানি প্রক্রিয়াকরণ অঞ্চল, সোনারায়, নীলফামারী
*কর্ণফুলী রপ্তানি প্রক্রিয়াকরণ অঞ্চল, উত্তর পতেঙ্গা, চট্টগ্রাম
*কুমিল্লা রপ্তানি প্রক্রিয়াকরণ অঞ্চল, কুমিল্লা
*চট্টগ্রাম রপ্তানি প্রক্রিয়াকরণ অঞ্চল, দক্ষিণ হালিশহর, চট্টগ্রাম
*ঢাকা রপ্তানি প্রক্রিয়াকরণ অঞ্চল, সাভার, ঢাকা
*মংলা রপ্তানি প্রক্রিয়াকরণ অঞ্চল, মংলা, বাগেরহাট
*জাতীয় বিশেষ অর্থনৈতিক অঞ্চল, মীরসরাই, চট্টগ্রাম

## প্রস্তাবিত নতুন রপ্তানি প্রক্রিয়াকরণ অঞ্চলসমূহ
*সিরাজগঞ্জ রপ্তানি প্রক্রিয়াকরণ অঞ্চল (সিরাজগঞ্জ ইপিজেড) সিরাজগঞ্জ।
*যশোর রপ্তানি প্রক্রিয়াকরণ এলাকা, যশোর
*পটুয়াখালি রপ্তানি প্রক্রিয়াকরণ এলাকা, পটুয়াখালী
*রংপুর রপ্তানি প্রক্রিয়াকরণ এলাকা, রংপুর
*

## তথ্যসূত্র

## বহিঃসংযোগ
* বেপজা'র ওয়েবসাইট

বিষয়শ্রেণী:বাংলাদেশের অর্থনীতি
বিষয়শ্রেণী:বাংলাদেশের রপ্তানি প্রক্রিয়াকরণ অঞ্চল
বিষয়শ্রেণী:শিল্প উদ্যান
বিষয়শ্রেণী:বাংলাদেশের বৈদেশিক বাণিজ্য
বিষয়শ্রেণী:বাংলাদেশের সরকারি সংস্থা
বিষয়শ্রেণী:বাংলাদেশের বিশেষ অর্থনৈতিক অঞ্চল
প্রথম প্রতিশ্রুতি (উপন্যাস)

**প্রথম প্রতিশ্রুতি** () বিখ্যাত ভারতীয় বাঙালি লেখিকা আশাপূর্ণা দেবীর একটি বিখ্যাত উপন্যাস। এই উপন্যাসের জন্য তিনি ভারতের সর্বোচ্চ সাহিত্য সম্মান জ্ঞানপীঠ পুরস্কার লাভ করেন। পরবর্তীকালে এই উপন্যাসটি অবলম্বনে ১৯৭১ সালে একটি বাংলা সিনেমাও তৈরি হয়। পরিচালনা করেন দীনেন গুপ্ত। এটি একটি উপন্যাস ত্রয়ীর প্রথম উপন্যাস। পরবর্তী দুটি উপন্যাসের নাম হল সুবর্ণলতা এবং বকুলকথা।

## বহিঃসংযোগ

* 

বিষয়শ্রেণী:বাংলা ভাষার উপন্যাস
বিষয়শ্রেণী:কলকাতার পটভূমিতে উপন্যাস
বিষয়শ্রেণী:আশাপূর্ণা দেবীর উপন্যাস
বিষয়শ্রেণী:২০শ শতাব্দীর ভারতীয় উপন্যাস
বিষয়শ্রেণী:বাংলা ভাষার ভারতীয় উপন্যাস
কিরিবাস

থাম্ব|259x259পিক্সেল|হাউস অফ অ্যাসেম্বলি, মানেবা নি মংগাতাবু, ২০০০ সাল
**কিরিবাস** (গিলবার্টীয় ও ইংরেজি Kiribati *কিরিবাস্‌* (ঊচ্চারণঃ  or  ),)) মধ্য প্রশান্ত মহাসাগরে অবস্থিত কমনওয়েলথ অভ নেশনস-এর অন্তর্ভুক্ত স্বাধীন প্রজাতান্ত্রিক দ্বীপরাষ্ট্র। এটি মাইক্রোনেশিয়ার অংশ এবং হাওয়াই দ্বীপপুঞ্জের প্রায় ৪০০০ কিমি দক্ষিণ-পশ্চিমে অবস্থিত।

কিরিবাস বিষুবরেখার কাছাকাছি ৩৫ লক্ষ বর্গ কিলোমিটার এলাকা জুড়ে ছড়িয়ে ছিটিয়ে থাকা ৩৩টি প্রবাল দ্বীপ নিয়ে রাষ্ট্রটি গঠিত। এগুলিকে তিনটি দলে ভাগ করা যায় – গিলবার্ট দ্বীপপুঞ্জ, ফিনিক্স দ্বীপপুঞ্জ, এবং লাইন দ্বীপপুঞ্জ। একটি বাদে সবগুলি দ্বীপই অ্যাটল প্রকৃতির, অর্থাৎ বলয়াকার দ্বীপ যার মাঝখানে রয়েছে শান্ত হ্রদ বা ল্যাগুন। শুধু গিলবার্ট দ্বীপপুঞ্জের বানাবা দ্বীপটি অ্যাটল নয়। কিরিবাসের ৩৩টি দ্বীপের মধ্যে ২১টিতে মানুষের বসতি আছে। বেশির ভাগ জনগণই গিলবার্ট দ্বীপপুঞ্জের দ্বীপগুলিতে বাস করেন। ফিনিক্স দ্বীপপুঞ্জের কেবল একটিতে এবং লাইন দ্বীপপুঞ্জের তিনটিতে লোকালয় আছে। গিলবার্ট দ্বীপপুঞ্জের একটি অ্যাটল তারাওয়া কিরিবাসের রাজধানী। তারাওয়ার একটি ক্ষুদ্র দ্বীপ বাইরিকি প্রশাসনিক কেন্দ্র।

১৮৯২ ও ১৯০০ সালের মধ্যবর্তী সময়ে ব্রিটিশ সরকার গিলবার্ট দ্বীপপুঞ্জকে একটি ব্রিটিশ প্রোটেক্টোরেট বানায়। ১৯১৬ সালে দ্বীপগুলি তাদের সার্বভৌমত্ব বিসর্জন দিয়ে গিলবার্ট ও এলিস দ্বীপপুঞ্জ উপনিবেশের অংশে পরিণত হয়। ফিনিক্স ও লাইন দ্বীপগুলিও এই উপনিবেশে যোগদান করে। পরে এলিস দ্বীপপুঞ্জ আলাদা হয়ে যায় (বর্তমানে টুভালু নামে পরিচিত)। ১৯৭৯ সালে এই উপনিবেশ স্বাধীন কিরিবাস প্রজাতন্ত্র হিসেবে আত্মপ্রকাশ করে।

"কিরিবাস" (Kiribati) নামের উৎস হচ্ছে ইংরেজি "গিলবার্টস" (Gilberts) নামের স্থানীয় উচ্চারণ। যদিও দেশের নামের বানান "Kiribati", গিলবার্টীয় ও ইংরেজি ভাষায় এর সঠিক উচ্চারণ *কিরিবাতি* বা *কিরিবাটি* নয়, বরং *কিরিবাস্‌*।

## ইতিহাস
## রাজনীতি

## প্রশাসনিক অঞ্চলসমূহ
## ভূগোল
## অর্থনীতি
## জনসংখ্যা
## সংস্কৃতি
## তথ্যসূত্র

## আরও দেখুন

## বহিঃসংযোগ

বিষয়শ্রেণী:কমনওয়েলথ প্রজাতন্ত্র
বিষয়শ্রেণী:ওশেনিয়া
বিষয়শ্রেণী:ওশেনিয়ার রাষ্ট্র
বিষয়শ্রেণী:১৯৭৯-এ প্রতিষ্ঠিত রাষ্ট্র ও অঞ্চল
বিষয়শ্রেণী:খ্রিস্টান রাষ্ট্র
বিষয়শ্রেণী:জাতিসংঘের সদস্য রাষ্ট্র
বিষয়শ্রেণী:মাইক্রোনেশিয়ার রাষ্ট্র
বিষয়শ্রেণী:ইংরেজি ভাষী দেশ ও অঞ্চল
বিষয়শ্রেণী:কিরিবাস
বিষয়শ্রেণী:দ্বীপ রাষ্ট্র
বিষয়শ্রেণী:স্বল্পোন্নত দেশ
বিষয়শ্রেণী:কমনওয়েলথ অব নেশনসের সদস্য
বিষয়শ্রেণী:ছোট দ্বীপ উন্নয়নশীল রাষ্ট্র
বিষয়শ্রেণী:দ্বিতীয় বিশ্বযুদ্ধের স্থান
বিষয়শ্রেণী:সার্বভৌম রাষ্ট্র
পূর্ব-পশ্চিম

** পূর্ব-পশ্চিম** বিখ্যাত ভারতীয় বাঙালি সাহিত্যিক সুনীল গঙ্গোপাধ্যায়ের বাংলা ভাষায় লেখা একটি বৃহৎ উপন্যাস। এই উপন্যাসটি কলকাতা থেকে প্রকাশিত দেশ পত্রিকায় ধারাবাহিকভাবে প্রকাশিত হয়েছিল। উপন্যাসটিতে বিভাজনপূর্ব পূর্ব বাংলার একটি পরিবার, ১৯৪৭ এর ভারত বিভাগের সময়কার পরিস্থিতি, দেশত্যাগ, উদ্বাস্তুদের জীবন, নতুন প্রজন্মের চিন্তাধারা, পশ্চিমবঙ্গের নক্সাল আন্দোলন, এবং বাংলাদেশের মুক্তিযুদ্ধ স্থান পেয়েছে।
## তথ্যসূত্র
 
## বহিঃসংযোগ

বিষয়শ্রেণী:বাংলা ভাষার উপন্যাস
বিষয়শ্রেণী:সুনীল গঙ্গোপাধ্যায়
বিষয়শ্রেণী:সুনীল গঙ্গোপাধ্যায়ের উপন্যাস
বিষয়শ্রেণী:বাংলা ভাষার ভারতীয় উপন্যাস
বিষয়শ্রেণী:পশ্চিমবঙ্গের উপন্যাস
দেশ (পত্রিকা)

***দেশ*** পশ্চিমবঙ্গের সাহিত্য বিষয়ক বাংলা পাক্ষিক পত্রিকা, যা কলকাতা থেকে প্রকাশিত হয়। নভেম্বর ২৪, ১৯৩৩ সাল থেকে আনন্দবাজার পত্রিকা গ্রুপ কর্তৃক প্রতি মাসের ২ এবং ১৭ তারিখে প্রকাশিত হয়। প্রথম সম্পাদক ছিলেন সত্যেন্দ্রনাথ মজুমদার (১৮৯১-১৯৫৪)। বঙ্কিমচন্দ্র সেন দ্বিতীয় সম্পাদক। এরপর দীর্ঘকালের সম্পাদক ছিলেন সাগরময় ঘোষ।  সাগরময় ঘোষের পরে একবছরের জন্য দায়িত্ব গ্রহণ করেন অমিতাভ রায় পরবর্তীতে হর্ষ দত্তকে দায়িত্ব দেওয়া হয়, বর্তমানে সুমন সেনগুপ্ত সম্পাদনার দায়িত্ব পালন করছেন। প্রথম দিকে এটি পুরোপুরি সাহিত্য পত্রিকা ছিলো।  যদিও দেশে এখন সাহিত্য ছাড়া রাজনীতি, খেলা, আজকাল, বাংলার হালচাল, সিনেমা, থিয়েটার, সাম্প্রতিক বিষয় - সব নিয়ে ছাপা হচ্ছে।

**দেশ পত্রিকায় লেখা পাঠানোর নিয়ম**
রচনা সম্পূর্ণ মৌলিক হওয়া বাধ্যতামূলক। ইতিপূর্বে প্রকাশিত কোনও লেখা গ্রহণ করা হয় না। কবিতা ২০ লাইনের মধ্যে, গল্প ৩০০০-৪০০০ শব্দ... আরও

দেশ এখনও বাংলাভাষী বুদ্ধিজীবীদের সেরা সাহিত্য পত্রিকা হিসাবে বিবেচিত হয়। এটি প্রায়শই "বাংলার নিউ ইয়র্কার" হিসাবে উল্লেখ করা হয় । বাংলা ভাষা ও সাহিত্যের বিশিষ্ট লেখক এবং প্রবীণদের প্রায় সকলেই রবীন্দ্রনাথ ঠাকুর থেকে সত্যজিৎ রায়, মহাশ্বেতা দেবী, সুনীল গঙ্গোপাধ্যায়, রচনায় কখনও কখনও বা অন্য লেখা রয়েছে। দেশের পূজা ইস্যু বাংলা সাহিত্যে একটি প্রধান সাহিত্যের আকর্ষণ রয়ে গেছে।   ভারতের প্রাচীনতম এবং ঐতিহ্যবাহী পত্রিকাগুলির মধ্যে অন্যতম এই পত্রিকাটি বর্তমানে  অষ্টাদশ বছরে পা দিয়েছে। 

উক্ত পত্রিকার *'বইয়ের দেশ*' নামে একটি উপ-প্রকাশনা রয়েছে (২০০৩ সাল থেকে) যাহা বাংলা এবং ইংরেজি ভাষার সর্বশেষ বইগুলি সুপরিচিত লেখক এবং সমালোচকরা পর্যালোচনা করে। এটি একটি ত্রৈমাসিক পত্রিকা।

## তথ্যসূত্র

## বহিঃসংযোগ
* কর্পোরেট ওয়েবসাইট

বিষয়শ্রেণী:বাংলা সাহিত্য পত্রিকা
বিষয়শ্রেণী:পশ্চিমবঙ্গের পত্রিকা
বিষয়শ্রেণী:বাংলা ভাষার সংবাদপত্র
বিষয়শ্রেণী:১৯৩৩-এ ভারতে প্রতিষ্ঠিত
বিষয়শ্রেণী:এবিপি গ্রুপ
বিষয়শ্রেণী:১৯৩৩-এ প্রতিষ্ঠিত ম্যাগাজিন
বিষয়শ্রেণী:ভারতের সাহিত্য ম্যাগাজিন
বিষয়শ্রেণী:কলকাতার গণমাধ্যম
বিষয়শ্রেণী:বাংলা ভাষার ম্যাগাজিন
বাংলাদেশ সড়ক পরিবহন কর্পোরেশন

**বাংলাদেশ সড়ক [[পরিবহন]] কর্পোরেশন** বা **বি.আর.টি.সি.** (Bangladesh Road Transport Corporation : BRTC) বাংলাদেশের সড়ক পরিবহন ও যাতায়াত ব্যবস্থার উন্নয়ন এবং নিয়ন্ত্রণের দায়িত্বে নিয়োজিত রাষ্ট্রীয় মালিকানাধীন সংস্থা। এটি যোগাযোগ মন্ত্রণালয়ের অধীনস্থ সংস্থা। ১৯৬১ সালে এক সরকারি অধ্যাদেশ জারীর মাধ্যমে ৪ ফেব্রুয়ারি বিআরটিসি প্রতিষ্ঠিত হয়। ২৩ ফেব্রুয়ারি ১৯৬৮ সালে আনুষ্ঠানিকভাবে মিরপুর ইপিআরটিসি বাস ডিপোতে প্রথম দোতালা বাস সার্ভিসের উদ্বোধন করা হয়। এই সেবার উদ্বোধন করেন পূর্ব পাকিস্তানের অর্থ মন্ত্রী ড. এম এন হুদা।

## যানবাহন

### জোড়া বাস
বিআরটিসি প্রায় পঞ্চাশটি জোড়া বাস ১ কোটি ১১ লাখ টাকা/বাস হিসেবে কিনে। খুচরা যন্ত্রপাতির অভাবে ২০টি বাস খুব দ্রুত নষ্ট হয়ে যায়। তবে কুড়িল-গাউছিয়া রাস্তার বাসগুলো ভালো সেবা দিচ্ছিলো আগস্ট ২০২৩ এ।

## ভিশন ও মিশন

### ভিশন
একটি নিরাপদ ও আরামদায়ক রাষ্ট্রীয় সড়ক পরিবহন ব্যবস্থা।

### মিশন
*বিআরটিসি-এর বহরে আধুনিক গাড়ি সংযোজন, গাড়ি রক্ষণাবেক্ষণ, যাত্রী সেবা নিশ্চিতকরণ ও মানব সম্পদ উন্নয়নের মাধ্যমে জনগণের প্রত্যাশিত অর্থ-সামাজিক উন্নয়ন সাধন করা।
*সাশ্রয়ী ভাড়ায়, দ্রুত, আরামপ্রদ, আধুনিক ও নিরাপদ সড়ক পরিবহন ব্যবস্থা
*সরকার কর্তৃক নির্ধারিত ভাড়ার মধ্যে গাড়ী পরিচালনা
*প্রশিক্ষণের মাধ্যমে সড়ক পরিবহনের ক্ষেত্রে দক্ষ জনশক্তি সৃষ্টি
*সুষ্ঠু পরিবহন ব্যবস্থা নিশ্চিত রাখার লক্ষ্যে স্ট্রাটিজিক ইন্টারভেনশনাল ভূমিকা পালন করা
*দেশের দুর্যোগপূর্ণ সময়ে বিআরটিসি’র ট্রাকের মাধ্যমে মালামাল বহন করা
*দেশে আধুনিক সড়ক পরিবহন সেবা প্রদান
*ইন্টারনেট সুবিধাসহ বিআরটিসি বাসে Wi-Fi সিস্টেম চালু করা

## তথ্যসূত্র

## বহিঃসংযোগ
* বিআরটিসি ওয়েবসাইট

বিষয়শ্রেণী:বাংলাদেশের পরিবহন কোম্পানি
বিষয়শ্রেণী:বাংলাদেশের সরকারি সংস্থা
বিষয়শ্রেণী:বাংলাদেশের সড়ক পরিবহন
তিতাস গ্যাস ট্রান্সমিসন এন্ড ডিস্ট্রিবিউশন পিএলসি

**তিতাস গ্যাস ট্রান্সমিসন এন্ড ডিস্ট্রিবিউশন পিএলসি** বাংলাদেশের বৃহত্তর ঢাকা এবং বৃহত্তর ময়মনসিংহ  অঞ্চলে গ্যাস সঞ্চালন ও বিতরণ ব্যবস্থা নিয়ন্ত্রণ করে থাকে। বিদ্যুৎ, জ্বালানি ও খনিজ সম্পদ মন্ত্রণালয়ের আওতায় এবং পেট্রোবাংলার অধীনে তিতাস গ্যাস তাদের কার্যক্রম পরিচালনা করে থাকে। তিতাস ১৯৬৪ সালের ২০ নভেম্বর কোম্পানী আইনের আওতায় যৌথ তহবিল কোম্পানী হিসাবে আত্মপ্রকাশ করে। ১৯৬৮ সালের ২৮ এপ্রিল সিদ্ধিরগঞ্জ বিদ্যুৎ কেন্দ্রে গ্যাস সরবারহের মাধ্যমে তিতাস গ্যাসের কার্যক্রম শুরু হয়।

## ইতিহাস
১৯৬২ সালে ব্রাহ্মণবাড়িয়ায় তিতাস নদীর তীরে বিরাট গ্যাসক্ষেত্র আবিষ্কৃত হয়। শিল্প উন্নয়ন সংস্থা ৫৮ মাইল দীর্ঘ তিতাস-ডেমরা সঞ্চালন পাইপলাইন নির্মাণ করে দেয়। ১৯৬৮ সালের ২৮ এপ্রিল কোম্পানী বাণিজ্যিক কার্যক্রম শুরু করে। ১৯৬৮ সালের অক্টোবর মাসে বিশিষ্ট কথা সাহিত্যিক শওকত ওসমান এর বাসায় প্রথম আবাসিক গ্যাস সংযোগ প্রদান করা হয়।
কোম্পানী গঠনের শুরু থেকে ৯০% শেয়ারের মালিক ছিল তৎকালীন সরকার। ১৯৭২ সালের জাতীয়করণ আদেশের অধীনে বাকি মালিকানা স্বত্ত্ব সরকারের কাছে স্থানান্তর করা হয় । অবশিষ্ট ১০% শেয়ার ৯ আগস্ট, ১৯৭৫ তারিখে শেল অয়েল কোম্পানীর সঙ্গে বাংলাদেশ সরকারের চুক্তি অনুযায়ী ১.০০ (এক লক্ষ) পাউন্ড-স্টার্লিং পরিশোধের বিনিময়ে পেট্রোবাংলার মাধ্যমে সরকারি মালিকানায় স্থানান্তরিত হয়। বর্তমানে কোম্পানীর অনুমোদিত ও পরিশোধিত মূলধন যথাক্রমে ২,০০০ (দুই হাজার) কোটি ও ৯৮৯.২২ কোটি টাকা।

## লক্ষ্য ও উদ্দেশ্য

#### লক্ষ্য
প্রাকৃতিক গ্যাসের দক্ষ ও নিরাপদ বিতরণ।

#### উদ্দেশ্য

* গ্রাহকদের উন্নত সেবা প্রদান ।
* প্রাকৃতিক গ্যাসের দক্ষ ব্যবহার নিশ্চিতকরণ।
* গ্যাস বিপণনে সুশাসন নিশ্চিতকরণ।

## কার্যক্রম
তিতাসের অন্তর্ভূক্ত এলাকাগুলো হলো বৃহত্তর ঢাকা ও বৃহত্তর ময়মনসিংহ বিভাগ।

## আরও দেখুন
* পেট্রোবাংলা;
* বিদ্যুৎ, জ্বালানি ও খনিজ সম্পদ মন্ত্রণালয়

## তথ্যসূত্র

## বহিঃসংযোগ
তিতাস গ্যাস কোম্পানীর ওয়েবসাইট

বিষয়শ্রেণী:বাংলাদেশের গ্যাস কোম্পানী
বিষয়শ্রেণী:১৯৬৪-এ প্রতিষ্ঠিত
বিষয়শ্রেণী:বাংলাদেশের তেল ও গ্যাস কোম্পানি
বিষয়শ্রেণী:১৯৬৪-এ পূর্ব পাকিস্তানে প্রতিষ্ঠিত
আমরা কি এই বাঙলাদেশ চেয়েছিলাম

***আমরা কি এই বাঙলাদেশ চেয়েছিলাম*** হুমায়ুন আজাদ রচিত একটি সমালোচনামূলক গ্রন্থ। ফেব্রুয়ারি ২০০৩ খ্রিষ্টাব্দে (ফাল্গুন, ১৮০৯ বঙ্গাব্দ) আগামী প্রকাশনী, ঢাকা থেকে প্রথম প্রকাশিত হয়।

১৯৭১-এ স্বাধীনতা সংগ্রামের মধ্য দিয়ে স্বাধীন এবং সার্বভৌম রাষ্ট্র হিসেবে বাংলাদেশ প্রতিষ্ঠা হয়। হুমায়ুন আজাদ স্বাধীন বাংলাদেশ প্রতিষ্ঠার স্বপ্ন যে বাস্তবায়িত হয়নি তা নিজস্ব মতামতে তুলে ধরেছেন, তিনি ধর্মনিরপেক্ষ বাংলাদেশ দেখতে চেয়েছিলেন সেটা বাস্তবায়িত হচ্ছেনা এবং সমাজের মানুষগুলো দূরে সরে এসেছে নৈতিকতা থেকে, সমাজে মৌলবাদ এসেছে, পূর্ব পাকিস্তানের আমলে ষাটের দশকে যখন তিনি ঢাকা বিশ্ববিদ্যালয়ের ছাত্র ছিলেন তখন বাঙালি সমাজ অনেক প্রগতিবাদী ছিলো - এসব বিভিন্ন কথা তিনি বুঝিয়েছেন।

## আরও দেখুন
* হুমায়ুন আজাদের গ্রন্থতালিকা

## তথ্যসূত্র

## বহিঃসংযোগ
* 

বিষয়শ্রেণী:২০০৩-এর বই
বিষয়শ্রেণী:২১শ-শতাব্দীর বই
বিষয়শ্রেণী:হুমায়ুন আজাদের সমালোচনা
বিষয়শ্রেণী:সমর মজুমদারের প্রচ্ছদ শিল্প সহ বই
বিষয়শ্রেণী:আগামী প্রকাশনীর বই
আকাশবাণী

[থাম্ব|আকাশবাণী ভবন, কলকাতা|[আকাশবাণী কলকাতা|আকাশবাণী কলকাতার সদর দপ্তর]]

**আকাশবাণী** () বা () ভারত সরকার দ্বারা প্রতিষ্ঠিত এবং তথ্য ও সম্প্রচার মন্ত্রকের মালিকানাধীন এক বেতার সম্প্রচার সংস্থা এবং প্রসার ভারতীর দুই বিভাগের অন্যতম। সাধারণ জনগণকে তথ্য, শিক্ষা ও বিনোদনমূলক অনুষ্ঠান প্রচারের জন্য ১৯৩৬ সালে আনুষ্ঠানিকভাবে ভারত সরকার কর্তৃক আকাশবাণীর সম্প্রচার কার্যক্রম শুরু হয়। প্রসার ভারতীর অপর বিভাগ হচ্ছে দূরদর্শন, যা এক ভারতীয় টেলিভিশন সম্প্রচার সংস্থা। আকাশবাণীর সদর দপ্তর নতুন দিল্লির আকাশবাণী ভবনে এবং সেখানে ড্রামা সেকশন, এফএম সেকশন ও ন্যাশনাল সেকশন রয়েছে। এই একই ভবনে ভারতীয় টেলিভিশন স্টেশন দূরদর্শন কেন্দ্র রয়েছে।

১৯২৭ সালে যথাক্রমে আকাশবাণী মুম্বই ও আকাশবাণী কলকাতা স্থাপিত হয় এবং দুটি ব্যক্তিগত ট্রান্সমিটার দিয়ে ভারতে রেডিও সম্প্রচার শুরু হয়। এটি ১৯৩০ সালে জাতীয়করণ করা হয় এবং তারপরে এটি ভারতীয় সম্প্রচার পরিষেবা (ইন্ডিয়ান ব্রডকাস্টিং কর্পোরেশন) নামে পরিচিত হয়। পরবর্তীতে ১৯৫৭ সালে এর নাম পরিবর্তন করে আকাশবাণী করা হয়।

১৯৪৭ যখন ভারত স্বাধীনতা লাভ করলো তখন অল ইন্ডিয়া রেডিওর ১৮টি ট্রান্সমিটার সহ ৬টি সম্প্রচার কেন্দ্র ছিল। বেতার সম্প্রচারের ব্যাপ্তি ছিল ভৌগোলিক পরিসীমার ২.৫% এবং জনসংখ্যার ১১%। ভারতের স্বাধীনতার পর অল ইন্ডিয়া রেডিও’র দ্রুত বিকাশ ঘটে।

বর্তমানে আকাশবাণীর ১৪৪টি মাঝারি কম্পাঙ্ক (মাঝারি তরঙ্গ), ৫৪টি উচ্চ কম্পাঙ্ক (নিম্ন তরঙ্গ) এবং ১৩৯টি এফএম ট্রান্সমিশন সহ ২১৫টি সম্প্রচার কেন্দ্র সমন্বয়ে সম্প্রচার নেটওর্য়াক চালু আছে। অল ইন্ডিয়া রেডিও ভৌগোলিক পরিব্যাপ্তির ১৯.৪২% এবং ৯৯.১৩% জনসংখ্যাকে এই সম্প্রচার সেবা দিয়ে যাচ্ছে । অভ্যন্তরীণ জনসংখ্যার জন্য অল ইন্ডিয়া রেডিও ২৪টি ভাষা এবং ১৪৬টি উপভাষায় এবং আন্তর্জাতিক শ্রোতাদের জন্য ১৭টি ভারতীয় ও ১০টি বিদেশি ভাষা সমন্বয়ে সর্বমোট ২৭টি ভাষায় বেতার সম্প্রচার করছে। 

## ব্যুৎপত্তি
সংস্কৃত ভাষায় *আকাশবাণী* শব্দটির অর্থ "আকাশ হইতে বাণী" বা "দৈববাণী"। হিন্দু, জৈন ও বৌদ্ধ কাহিনীতে স্বর্গ ও মর্ত্যের মধ্যে যোগাযোগের মাধ্যম হিসাবে আকাশবাণীর উল্লেখ রয়েছে।

ইন্ডিয়ান স্টেট ব্রডকাস্টিং সার্ভিস (আইএসবিএস) যখন তার নাম পরিবর্তন করে "অল ইন্ডিয়া রেডিও" (এআইআর) রেখেছিল, তখন কবি রবীন্দ্রনাথ ঠাকুর এক কবিতার মাধ্যমে তার নাম "আকাশবাণী" রেখেছিলেন। কলকাতার নিম্ন তরঙ্গ পরিষেবার উদ্বোধনের উপলক্ষ্যে তিনি সেই কবিতাটি রচনা করেছিলেন।

১৯৩৬ সালে মহীশূরে তাঁর বাসগৃহ বিত্তল বিহারে ভারতের প্রথম বেসরকারি বেতার কেন্দ্রের প্রতিষ্ঠার পর এম. ভি. গোপালস্বামী বেতার প্রসঙ্গে "আকাশবাণী" শব্দটি ব্যবহার করেছিলেন। তাঁর বাসগৃহ আকাশবাণীর বর্তমান মহীশূর বেতার কেন্দ্র থেকে প্রায়  দূরে অবস্থিত।

## ইতিহাস
 
১৯৩৬ সালে জাতীয় সম্প্রচারক হিসেবে আকাশবাণী আত্মপ্রকাশ করে।
আকাশবাণী কলকাতা কেন্দ্রটি পূর্বাঞ্চলের গুরুত্বপূর্ণ ঐতিহাসিক কেন্দ্র।

## জাতীয় পরিষেবা
বিবিধভারতী এটির জাতীয় পরিষেবা ।আকাশবাণী মানুষের হৃদয়ে জায়গা করে নিয়েছে। দিল্লী কেন্দ্রের সংবাদ আঞ্চলিক কেন্দ্রগুলিতে প্রচারিত হয়

## তথ্যসূত্র

## বহিঃসংযোগ
* 
* 


বিষয়শ্রেণী:ভারতের গণমাধ্যম
বিষয়শ্রেণী:১৯৩৬-এ ভারতে প্রতিষ্ঠিত
বিষয়শ্রেণী:আন্তর্জাতিক সম্প্রচারক
বিষয়শ্রেণী:বহুভাষিক সম্প্রচারক
বিষয়শ্রেণী:রাষ্ট্রীয় গণমাধ্যম
প্রথম আলো (উপন্যাস)

**প্রথম আলো** বিংশ শতাব্দীর শেষ ভাগের বিখ্যাত বাঙালি কবি ও কথাসাহিত্যিক সুনীল গঙ্গোপাধ্যায়ের লেখা একটি জনপ্রিয় ঐতিহাসিক উপন্যাস। দীর্ঘ এই উপন্যাসটি রচিত হয়েছে ঊনবিংশ শতকের শেষার্ধের পটভূমিকায়। সুনীল গঙ্গোপাধ্যায়ের আর এক বিখ্যাত উপন্যাস সেই সময়-এ যে কাল-পর্বের কথা আছে ঠিক তার পরের কাল-পরিধি এই উপন্যাসের উপজীব্য। ঊনবিংশ শতাব্দীর শেষ ভাগে জাতি হিসাবে বাঙালির আত্মসচেতনতা গড়ে ওঠার প্রক্রিয়া এ ঐতিহাসিক উপন্যাসের কেন্দ্রীয় সুর।

## বিবরণ
সুদীর্ঘ এই উপন্যাসটির শুরু হয় ত্রিপুরার রাজপরিবারের কাহিনি দিয়ে। তারপরে তা ক্রমশ জমাট বাঁধে কলকাতায় ঠাকুর পরিবারে এবং তৎকালীন অন্যান্য বিশিষ্ট সব মানুষদের নিয়ে। এই উপন্যাসের কেন্দ্রীয় চরিত্রগুলি সবই প্রায় বাস্তব ঐতিহাসিক চরিত্র। যেমন:রবীন্দ্রনাথ ঠাকুর, কাদম্বরী দেবী,নরেন্দ্রনাথ দত্ত(স্বামী বিবেকানন্দ), ঠাকুর শ্রী রামকৃষ্ণ পরমহংসদেব, নটী বিনোদিনী, গিরিশচন্দ্র ঘোষ প্রভৃতি। সুনীলই প্রথম রবীন্দ্রনাথকে উপন্যাসের চরিত্র হিসাবে ব্যবহার করেছেন। 
তবে উপন্যাসের মূল চরিত্র হিসেবে রয়েছে দুটি কাল্পনিক চরিত্র "ভরত ও ভূমিসুতা"। উপন্যাসটির ঘটনা প্রবাহ আবর্তিত হয়েছে এই দু'টি চরিত্রকে কেন্দ্র করেই।
উপন্যাসটি থেকে স্পষ্ট একটি ধারণা পাওয়া যায় রামকৃষ্ণ পরমহংস ও তার শিষ্যদের সম্বন্ধে।
প্রথম আলো উপন্যাসটি দেশ পত্রিকায় ধারাবাহিক ভাবে প্রকাশিত হয়। পরবর্তী কালে আনন্দ পাবলিশার্স প্রাইভেট লিমিটেড থেকে গ্রন্থাকারে প্রকাশিত হয়। এই বইটির ইংরেজি সংস্করণ প্রকাশিত হয় অক্সফোর্ড থেকে।

## তথ্যসূত্র

বিষয়শ্রেণী:বাংলা ভাষার উপন্যাস
বিষয়শ্রেণী:সুনীল গঙ্গোপাধ্যায়ের উপন্যাস
বিষয়শ্রেণী:বাংলা ভাষার ভারতীয় উপন্যাস
বিষয়শ্রেণী:আনন্দ পাবলিশার্স প্রাইভেট লিমিটেডের বই
বিষয়শ্রেণী:পশ্চিমবঙ্গের উপন্যাস
বিষয়শ্রেণী:ঐতিহাসিক উপন্যাস
বিষয়শ্রেণী:পশ্চিমবঙ্গের পটভূমিতে উপন্যাস
জাভা অ্যাপলেট

অ্যাপলেট হচ্ছে জাভা (প্রোগ্রামিং ভাষা) দ্বারা লেখা প্রোগ্রাম যা কোন ওয়েবপেজ এ সংযুক্ত করার জন্য লেখা হয়। যদিও অ্যাপলেট কম্পিউটার প্রোগ্রাম, তবুও নিরাপত্তার কারণে অ্যাপলেটের কিছু সীমাবদ্ধতা রাখা হয়েছে।
জাভা অ্যাপলেট
Mandelbrot জাভা অ্যাপলেট

## সুবিধা
জাভা অ্যাপলেট-এর নিচের এক বা একাধিক সুবিধা আছে।
* সহজে অন্যান্য ভিত্তির পরিচালন ব্যবস্থাতে চলে, যা একে ভিত্তি নির্ভরমুক্ত করেছে।
* একি অ্যাপলেট বিভিন্ন সংস্করণের জাভায় চলতে সক্ষম।
* বেশিরভাগ ব্রাউজার এই ধরনের অ্যাপলেট চালাতে সক্ষম।

## অসুবিধা
জাভা অ্যাপলেট-এর নিচের এক বা একাধিক অসুবিধা আছে।

## বিকল্প

বিষয়শ্রেণী:জাভা প্রোগ্রামিং
বিষয়শ্রেণী:জাভা প্ল্যাটফর্ম
প্রথম আলো (দ্ব্যর্থতা নিরসন)

* প্রথম আলো (উপন্যাস), সুনীল গঙ্গোপাধ্যায়ের একটি উপন্যাস
* দৈনিক প্রথম আলো, বাংলাদেশের একটি দৈনিক পত্রিকা
অবজেক্ট ওরিয়েন্টেড প্রোগ্রামিং

ডান|ফ্রেম|একটি ক্লাসের জন্য UML চিহ্ন। এই বাটন ক্লাসে ডেটা এবং ফাংশনের জন্য ভেরিয়েবল রয়েছে। উত্তরাধিকারের মাধ্যমে, বাটন ক্লাস একটি উপসেট হিসাবে একটি সাব-ক্লাস তৈরি করা যেতে পারে। অবজেক্ট হল একটি ক্লাসের উদাহরণ।
**অবজেক্ট ওরিয়েন্টেড প্রোগ্রামিং** [ইংরেজি: **object-oriented programming (OOP),** সংক্ষেপে ওওপি] হল অবজেক্টসমূহের উপর ভিত্তি করে একটি প্রোগ্রামিং দৃষ্টান্ত, যা ডাটা ও কোড ধারণ করে: ক্ষেত্রের বিন্যাসে ডাটা (প্রায়ই অ্যাট্রিবিউট অথবা প্রোপার্টি হিসাবে পরিচিত), এবং কার্যপদ্ধতি হিসাবে কোড (প্রায়ই মেথড হিসাবে পরিচিত)। ওওপি-তে, কম্পিউটার প্রোগ্রামকে অবজেক্ট তৈরির মাধম্যে নকশায়িত করা হয় যারা একে অপরের সাথে মিথস্ক্রিয়া করে।

বহুল ব্যবহৃত অনেক প্রোগ্রামিং ভাষা (যেমন সি++, জাভা, এবং পাইথন) বহুজাতিক-দৃষ্টান্ত এবং অবজেক্ট-ওরিয়েন্টেড প্রোগ্রামিংকে বৃহত্তর বা কম মাত্রায় সমর্থন করে, সাধারণত বাধ্যতামূলক প্রোগ্রামিং, পদ্ধতিগত প্রোগ্রামিং এবং কার্যকরী প্রোগ্রামিং এর সাথে সমন্বয় করে।

## ইতিহাস
আধুনিক অবজেক্ট-ওরিয়েন্টেড প্রোগ্রামিং-এ "অবজেক্ট" শব্দটি প্রথম এমআইটি এর কৃত্রিম বুদ্ধিমত্তা গ্রুপে ১৯৫০-এর দশকের শেষের দিকে এবং ১৯৬০-এর দশকের শুরুতে আবির্ভূত হয়েছিল। তারপরে, "অবজেক্ট" নির্দিষ্ট বৈশিষ্ট্য (গুণাবলী) সহ লিস্প পরমাণুকে উল্লেখ করে।

## মূল ধারণা

* বস্তু,
* ক্লাস,
* ডেটা লুকানো এবং এনক্যাপসুলেশন,
* গতিশীল বাঁধাই,
* বার্তা পাসিং,
* উত্তরাধিকার,
* পলিমরফিজম,
* ব্যতিক্রম হ্যান্ডলিং,

## উদাহরণ
* সি++
* জাভা
* সিমুলা
* স্মলটক
* সি শার্প
* পাইথন
* রুবি
* পিএইচপি
* পার্ল

 
## তথ্যসূত্র

বিষয়শ্রেণী:প্রোগ্রামিং ঘরানা
গুয়াশ

[right|100px|গুয়াশ পদ্ধতিতে আঁকা [মণিপুরী নাচ]] 
জলরঙের এক পরিবর্তিত রূপ, যাতে রঙের মধ্যে, চকের গুঁড়ো জাতীয় অস্বচ্ছ জিনিস মেশাবার ফলে জলরঙের সূক্ষ্ম রঙ্গককণিকা-জনিত স্বচ্ছতার পরিবর্তে অনচ্ছ পুরু রং হয়। ফলে জলরঙ দিয়েও তেলরঙের মত "ফিনিশিং" কাজ সহজে হয়।
অতীতে চকের গুঁড়োর বদলে ডিমের কুসুম মেশানো হত এবং পদ্ধতিটির নাম ছিল টেম্পেরা(:en:tempera), এখন বাজারের তৈরি গুয়াশ যেমন "পোস্টার কালার" তার স্থান নিয়েছে।

## জলরঙের সঙ্গে পদ্ধতিগত পার্থক্য
* জলরঙের স্বচ্ছতার জন্য গাঢ় রঙকে হাল্কা রঙ দিয়ে ঢাকা সম্ভব নয়- এজন্য সবথেকে হাল্কা রঙ দিয়ে শুরুকরে ক্রমান্বয়ে গাঢ়তর রঙের প্রলেপ দেওয়া হয়।গুয়াশ বা টেম্পেরার অস্বচ্ছতার সুবিধে হল বিভিন্ন রঙ যে কোন ক্রমপর্যায়ে লাগানো যায়। 
* জলরঙে কাগজের সাদা রঙ একবার ঢেকে ফেললে তা ধুয়ে কিছু হাল্কা করা গেলেও একবার করা ভুল পুরো নিষ্কলুষ করা অসম্ভব। গুয়াশ বা টেম্পেরায় তা সহজেই করা যায়।
* জলরঙ শুকালেও ঔজ্জ্বল্য অনেকটাই বজায় থাকে, কিন্তু গুয়াশ শুকালেও ঔজ্জ্বল্য অনেকটাই কমে যায়।

## তেলরঙের সঙ্গে তুলনা
তেলরঙের অধিকাংশ পদ্ধতিগত সুবিধা গুয়াশ পদ্ধতিতে আছে। তদুপরি জলরঙের দুই গুণ- তেলরঙের মত শুকাতে দেরি লাগে না এবং সরঞ্জাম (যেমন ক্যানভাসের বদলে কাগজ) দামে সস্তা-গুয়াশ পদ্ধতিতেও আছে। অর্থাৎ জল ও তেল রঙের দ্বয়ী সুবিধা এই পদ্ধতিতে বিদ্যমান।

বিষয়শ্রেণী:অঙ্কনপদ্ধতি
বিষয়শ্রেণী:জলরঙ
বিষয়শ্রেণী:রং করার উপাদান
ফিউচারামা

**ফিউচারামা** ম্যাট গ্রোয়েনিং এর তৈরি একটি মার্কিন কার্টুন সিরিজ। ফ্রাই নামের এক পিৎজা ডেলিভারিকারী ২০০০ সালের জানুয়ারি ১শে ডিসেম্বর একটি হিমাগারে (যেখানে মানুষের মৃতদেহ ভবিষ্যতে পুনর্জাগরণের জন্য সংরক্ষণ করা হয়), ঘুমিয়ে পড়ে, এবং ঘটনা চক্রে ২৯৯৯ সালের ৩১ তারিখে জেগে উঠে। সেখানে বৃদ্ধ বিজ্ঞানী প্রফেসর ফার্ন্সওয়ার্থ, নভোযান পাইলট লীলা, রবোট বেন্ডার, ডাক্তার জয়েডবার্গ, এদের সাথে প্ল্যানেট এক্সপ্রেস নামক একটি পরিবহন সংস্থায় ফ্রাই এর জীবনকে নিয়েই এই কার্টুনটির কাহিনী গড়ে উঠেছে।

ফক্স নেটওয়ার্কে ১৯৯৯ সালের মার্চ ২৮ হতে ২০০৩ সালের আগস্ট ১০ তারিখ পর্যন্ত এটি সম্প্রচারিত হয়। সিরিজটি বন্ধ হয়ে যাওয়ার পর ভক্তদের আন্দোলনের মুখে সিরিজটি পুনরায় শুরু করার সিদ্ধান্ত নেয়া হয়। ২০০৬ সালের জুন ২২ তারিখে ঘোষণা করা হয় যে, ২০০৮ সাল হতে এটি কমেডি সেন্ট্রাল চ্যানেলে সম্প্রচারিত হবে।

## তথ্যসূত্র


বিষয়শ্রেণী:অ্যানিমেটেড টেলিভিশন ধারাবাহিক
বিষয়শ্রেণী:মার্কিন টেলিভিশন ধারাবাহিক
বিষয়শ্রেণী:অ্যানি পুরস্কার বিজয়ী
বিষয়শ্রেণী:ইংরেজি ভাষার টেলিভিশন অনুষ্ঠান
বিষয়শ্রেণী:২০২৩-এ অভিষিক্ত মার্কিন টেলিভিশন ধারাবাহিক
রেটিনল

**ভিটামিন এ** হলো মূলত **রেটিনল** নামক রাসায়নিক যৌগ যা ডায়েট সহায়ক হিসাবে ব্যবহার হয়। ভিটামিন এ আবিষ্কার হয় ১৯৩১ সালে এবং প্রথম পৃথকীকরণ ও তৈরি হয় যথাক্রমে ১৯৩২ ও ১৯৪৭ সালে।

## উৎস
* উদ্ভিদজাত উৎস: গাজর, কুমড়ো, পাকা পেঁপে
** প্রোভিটামিন: ক্যারটিন
* প্রাণীজাত উৎস: মাংশাষী প্রাণীর (যেমন কড, হ্যলিবাট, হাঙর ইত্যাদি মাছের) যকৃৎ

## প্রয়োজনের পরিমান
পূর্ণবয়স্কের খাদ্যে নিম্নসীমা:দৈনিক অন্তত ৭০০(মহিলা) ও ৯০০(পুরুষ) মাইক্রোগ্রাম
পূর্ণবয়স্কের খাদ্যে উর্দ্ধসীমা:দৈনিক সর্বাধিক ৩০০০(মহিলা ও পুরুষ) মাইক্রোগ্রাম

## শরীরগত ক্রিয়া
রেটিনল জারিত হয়ে রেটিনাল ও রেটিনোয়িক অ্যাসিড তৈরি হয়।
### দৃষ্টি

### আবরণী কলা
### অনাক্রম্যতন্ত্র

### পুরুষ জনন তন্ত্র

### রক্তসৃষ্টি
## অভাবজনিত রোগ
১। রাতকানা ( চোখে কম দেখা )
### [[জেরপ্থ্যালমিয়া]]
### [[রাতকানা]] রোগ বা [[রাত্র্যান্ধতা]]

ভিটামিন "এ" এর অভাবে রাতকানা রোগ হয়ে থাকে। রাতকানা রোগীরা দিনের আলোতে স্বাভাবিক  ভাবেই  চলাচল  করতে পারে  কিন্তু  রাতের বেলা  অনেক সময়ে সমস্যা হয়। অনেকে একেবারে দেখে না আবার  অনেকে ভুল দেখে ।

## আধিক্য
### ক্যারটিনেমিয়া
### হাইপারভিটামিনোসিস এ
#### ভিটামিন এ বিষক্রিয়া

## তথ্যসূত্র

বিষয়শ্রেণী:ভিটামিন
বিষয়শ্রেণী:বিশ্ব স্বাস্থ্য সংস্থার অপরিহার্য ঔষধ
বিষয়শ্রেণী:সাইক্লোহেক্সিন
বিষয়শ্রেণী:জারণরোধক
অটোডেস্ক থ্রিডিএস ম্যাক্স

থাম্ব|"Autodesk 3ds Max" সফ্টওয়্যার ব্যবহার করে গোলাবারুদ তৈরি করা হয়েছে
**অটোডেস্ক থ্রিডিএস ম্যাক্স**, প্রাক্তন নাম **থ্রিডি স্টুডিও ম্যাক্স** () হল একটি পেশাদারী থ্রিডি কম্পিউটার গ্রাফিক্স প্রোগ্রম যার মাধ্যমে থ্রিডি এনিমেশন, মডেল, গেম এবং ইমেজ তৈরি করা হয়। সফটওয়্যারটি তৈরি করেছে অটোডেক্স মিডিয়া অ্যান্ড এনটারটেইনমেন্ট যার আগে নাম ছিল যথাক্রমে ডিসক্রিট এবং কাইনেটিক্স।

এই সফটওয়্যারটির মাধ্যমে ত্রিমাত্রিক অ্যানিমেশন এবং টেলিভিশন এবং সিনেমার জন্য বিভিন্ন স্পেশাল এফেক্ট তৈরি করা যায়, তবে কম্পিউটার গেম শিল্পেই এটি সর্বাধিক ব্যবহার হয়। সফটওয়্যারটি কেবলমাত্র উইনডোজ প্ল্যাটফর্মেই ব্যবহার করা যায়। সফটওয়্যারটিতে উন্নত মানের শেডার, রেডিওসিটি, পার্টিকেল সিস্টেম, গ্লোবাল ইলিউমিনেসন, সম্পূর্ণ পরিবর্তনযোগ্য ইউজার ইন্টারফেস, এবং একটি স্ক্রিপটিঙ ভাষা ম্যাক্সস্ক্রিপ্ট রয়েছে। এছাড়াও অন্যান্য কোম্পানির তৈরি প্রচুর প্লাগ ইন সফটওয়্যারও পাওয়া যায় যা আলাদা ভাবে কিনতে হয়।

সাধারনভাবে চার ধরনের মডেলিং এই সফটওয়্যারটির মাধ্যমে করা যায় যেমন পলিগণ মডেলিং , নার্বস মডেলিং, সারফেস এবং প্যাচ মডেলিং এবং প্রিডিফাইনড্ বস্তু দিয়ে মডেলিং। সফটওয়্যারটি বিভিন্ন বিখ্যাত সিনেমাতে স্পেশাল এফেক্ট তৈরিতে ব্যবহৃত হয়েছে যেমন ডাই অ্যানাদার ডে, জুরাসিক পার্ক, মাইনরিটি রিপোর্ট, মিশন ইম্পসিবল: ২, স্টার ওয়ার্স:এপিসোড ৩ রিভেঞ্জ অফ দ্য সিথ, দ্য মমি, দ্য ম্যাট্রিক্স রিলোডেড প্রভৃতি। এই সফটওয়্যারটির সাহায্যে তৈরি কয়েকটি কম্পিউটার গেম হল ডায়াবলো ২, হাফ লাইফ, হ্যালো ২, মাফিয়া, মেডাল অফ অনার, নিড ফর স্পীড, ম্যাক্স পেইন প্রভৃতি। বর্তমান এই সফটওয়্যারটির ২০১০ সংস্করণ প্রকাশিত হয়েছে।

## তথ্যসূত্র

## বহিঃসংযোগ

* 
* Autodesk 3ds Max
* Autodesk 3ds Max Design
* History of 3ds Max
* Pre-history of 3ds Max
* Gary Yost's website
* The History of 3D Studio – Tom Hudson interview
* The History of 3D Studio – Gary Yost interview
* Demo of 3D Studio "THUD" prototype from November 1988 - Tom Hudson

বিষয়শ্রেণী:১৯৯০-এর সফটওয়্যার
বিষয়শ্রেণী:৩ডি গ্রাফিক্স সফটওয়্যার
বিষয়শ্রেণী:৩ডি অ্যানিমেশন সফটওয়্যার
বিষয়শ্রেণী:অটোডেস্ক
বিষয়শ্রেণী:অ্যানিমেশন সফটওয়্যার
তন্ময় বোস

**পণ্ডিত তন্ময় বোস** একজন প্রখ্যাত ভারতীয় বাঙালি তবলা বাদক।

## বহিঃসংযোগ
* তন্ময় বোসের ওয়েবসাইট 

বিষয়শ্রেণী:বাঙালি তবলা বাদক
বিষয়শ্রেণী:কলকাতার সঙ্গীতজ্ঞ
বিষয়শ্রেণী:স্কটিশ চার্চ কলেজের প্রাক্তন শিক্ষার্থী
বিষয়শ্রেণী:১৯৫১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:হিন্দুস্তানি বাদ্যযন্ত্রী
বিষয়শ্রেণী:মার্কিন যুক্তরাষ্ট্রে ভারতীয় অভিবাসী
বিষয়শ্রেণী:তবলা বাদক
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাঙালি সঙ্গীতজ্ঞ
বিষয়শ্রেণী:২০শ শতাব্দীর ভারতীয় সঙ্গীতজ্ঞ
বিষয়শ্রেণী:২০শ শতাব্দীর মার্কিন পুরুষ সঙ্গীতজ্ঞ
বিষয়শ্রেণী:ভারতীয় বংশোদ্ভূত মার্কিন সঙ্গীতজ্ঞ
বিষয়শ্রেণী:বাঙালি বংশোদ্ভূত মার্কিন ব্যক্তি
পূর্ণদাস বাউল

**পূর্ণদাস বাউল** (জন্মঃ ১৮ই মার্চ, ১৯৩৩) একজন আন্তর্জাতিক খ্যাতি সম্পন্ন ভারতীয় বাঙালি বাউল গান শিল্পী।

## প্রথম জীবন
পূর্ণদাস বাউল ১৯৩৩ খ্রিষ্টাব্দের ১৮ই মার্চ ব্রিটিশ ভারতের বেঙ্গল প্রেসিডেন্সির অন্তর্গত রামপুরহাটের সন্নিকটে একচক্কা গ্রামে জন্মগ্রহণ করেন। তার পিতার নাম নবনীদাস বাউল। ছোটবেলা থেকেই পূর্ণদাস পিতার সাথে বাংলার বিভিন্ন স্থানে যাত্রা করেন। ১৯৩৯ খ্রিষ্টাব্দে মন্বন্তরের সময় দারিদ্র্যপীড়িত পরিবারকে আহার জোগাড় করতে তিনি রেলস্টেশন ও প্ল্যাটফর্মে গান গেয়ে রোজগার করেন। এই সময় সীতারাম ওঙ্কারণাথ নামে এক সাধকের প্রেরণায় পূর্ণদাস বাংলার বাইরেও বাউল গান গাইতে বের হন। তিনি মাত্র নয় বছর বয়েসে বাউল গান গেয়ে জয়পুরে এক প্রতিযোগিতায় স্বর্ণপদক জয় করেন। কৈশোরে তিনি কলকাতা শহরে রংমহল থিয়েটার এবং বঙ্গসংস্কৃতির মেলায় গান গেয়েছিলেন। পিতার সঙ্গে যুগ্মভাবে নির্মিত তার গানের রেকর্ডিং এই সময় প্রচণ্ড জনপ্রিয় হয়।

## পরবর্তী জীবন
১৯৬০ সালে পূর্ণদাস মার্কিন যুক্তরাষ্ট্রের সান ফ্রান্সিস্কো শহরের এক গানের অনুষ্ঠানে বব ডিলানের পূর্বতন ম্যানেজার অ্যালবার্ট গ্রসম্যান কর্তৃক নিমন্ত্রিত হন। তার পর তিনি আমেরিকার বিভিন্ন জায়গায় ভ্রমণ করে বিভিন্ন সঙ্গীত অনুষ্ঠানে যোগ দেন। এরপর তিনি বব ডিলানের বাসস্থান বিয়ার্সভিলায় পরিভ্রমণ করেন, যেখানে ডিলানের সঙ্গে পূর্ণদাসের বেশ কিছু গান রেকর্ড করা হয়। পরে ফ্রান্সর নাইস শহরে মাইক জ্যাগারের ম্যানেজার পূর্ণদাসকে *রোলিং স্টোন* স্টুডিওতে গান রেকর্ডিং করার নিমন্ত্রণ করেন।  পূর্ণদাস পরবর্তী বছরগুলিতে পৃথিবীর বহু দেশে বাউল গান গেয়ে ঘুরে বেরিয়েছেন। স্যান ডিয়েগো শহরে তিনি বাউল গানের একটি শিক্ষাপ্রতিষ্ঠান চালু করেন।

## চলচ্চিত্র

## পুরস্কার ও সম্মাননা
২০১৩ সালে কলা বিভাগে বিশেষ অবদানের জন্য পশ্চিম বঙ্গ রাজ্যের সুপারিশে পদ্মশ্রী পুরস্কারে সম্মানিত করা হয়।

## তথ্যসূত্র

বিষয়শ্রেণী:বাঙালি সঙ্গীতশিল্পী
বিষয়শ্রেণী:১৯৩৩-এ জন্ম
বিষয়শ্রেণী:২০১৫-এ মৃত্যু
বিষয়শ্রেণী:পদ্মশ্রী প্রাপক
বিষয়শ্রেণী:বাউল
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:জীবিত ব্যক্তি
বিষয়শ্রেণী:কলকাতার সঙ্গীতশিল্পী
বিষয়শ্রেণী:শিল্পকলায় পদ্মশ্রী প্রাপক
বিষয়শ্রেণী:২০শ শতাব্দীর ভারতীয় গায়ক
বিষয়শ্রেণী:২১শ শতাব্দীর ভারতীয় গায়ক
দাউদ পাবলিক স্কুল এন্ড কলেজ

**দাউদ পাবলিক স্কুল এন্ড কলেজ** যশোর দেশের দক্ষিণবঙ্গের অন্যতম প্রাচীন ও স্বনামধন্য শিক্ষাপ্রতিষ্ঠান। প্রতিষ্ঠানটি যশোর সেনানিবাসে অবস্থিত বাংলাদেশ সরকারের প্রতিরক্ষা মন্ত্রণালয়ের সামরিক ভূমি ও সেনানিবাস অধিদপ্তর এবং বাংলাদেশ সেনাবাহিনী কর্তৃক পরিচালিত॥

## ইতিহাস
দাউদ পাবলিক স্কুল এন্ড কলেজ যা সংক্ষেপে ডিপিএসসি নামে পরিচিত।পাকিস্তান শাসনামলে ক্যান্টনমেন্ট এক্সিকিউটিভ অফিসার ও ব্যাবসায়ী দাউদ গ্রুপ অব ইন্ডাস্ট্রিস-এর সহযোগিতায় ১৯৫৯ সালের ৩ সেপ্টেম্বর বিদ্যালয়টি প্রতিষ্ঠিত হয়। ১৯৬৪ সালে এসএসসি ও ১৯৬৯-৭০ সালে এই শিক্ষাপ্রতিষ্ঠানে একাদশ-দ্বাদশ শ্রেনি চালু হয়। ১৯৮৩ সালে প্রতিষ্ঠানটি থেকে কলেজ সেকশন আলাদা হয়ে 'যশোর ক্যান্টনমেন্ট কলেজ' নামে পৃথক একটি প্রতিষ্ঠান হিসেবে আত্মপ্রকাশ করে যা পূর্বে দাউদ পাবলিক এরই কলেজ সেকশন ছিল। পরবর্তিতে পুনঃরায় দাউদ পাবলিকে কলেজ সেকশন চালু হয়। বর্তমানে দাউদ পাবলিক স্কুল এন্ড কলেজে প্রথম শ্রেনী থেকে দ্ধাদশ শ্রেনী পর্যন্ত পাঠদান করানো হয়।যশোর ইন্টারন্যাশনাল স্কুল ও দাউদ পাবলিকের ইংরেজি মাধ্যম শাখার অংশ ছিল যা বর্তমানে যশোর ইংলিশ স্কুল এন্ড কলেজ নামে পরিচিত।

## ক্যাম্পাস
**দাউদ পাবলিক স্কুল এন্ড কলেজ** যশোর ক্যান্টনমেন্টে অবস্থিত। ১৮.৭১ একর ভূমির উপর বিদ্যালয়টি অবস্থিত। এ বিদ্যালয়ে রয়েছে ৫০০ আসন বিশিষ্ট একটি অডিটোরিয়াম, একটি গ্রন্থাগার, কম্পিউটার ল্যাব, বিভিন্ন বিষয়ের পরীক্ষাগার, ছয়টি খেলার মাঠ এবং শিক্ষার্থী পরিবহনের জন্য ৪টি বাসসহ প্রথিষ্ঠানের মোট ১২টি পরিবহন রয়েছে।প্রশাসনিককাজে ব্যবহারের জন্য ২টি মাইক্রোবাস রয়েছে।
## সহপাঠ্যক্রম
এই বিদ্যালয়টি প্রতিবছর *বার্ষিক ক্রীড়া প্রতিযোগিতা* এবং *বার্ষিক সাংস্কৃতিক অনুষ্ঠান* এর আয়োজন করে থাকে। এ ছাড়া প্রায়ই বিতর্ক প্রতিযোগিতা, রচনা প্রতিযোগিতা, হাতের লেখা প্রতিযোগিতা ইত্যাদি হয়ে থাকে।alt=দাউদ পাবলিক স্কুল ক্যাম্পাস|থাম্ব|275x275পিক্সেল|দাউদ পাবলিক স্কুল ক্যাম্পাস

## তথ্যসূত্র

বিষয়শ্রেণী:যশোরের বিশ্ববিদ্যালয় ও মহাবিদ্যালয়
বিষয়শ্রেণী:বাংলাদেশ সেনাবাহিনীর শিক্ষাপ্রতিষ্ঠান
বিষয়শ্রেণী:১৯৫৯-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৫৯-এ পূর্ব পাকিস্তানে প্রতিষ্ঠিত
বিষয়শ্রেণী:যশোর সেনানিবাস
অমিত কুমার

**অমিত কুমার** একজন ভারতীয় বাঙালি গায়ক। তিনি বিখ্যাত শিল্পী কিশোর কুমারের ছেলে। জন্মগ্রহণ করেন ১৯৫২ সালের ৩ জুলাই। তিনি বহু হিন্দী সিনেমার জন্য প্লেব্যাক করেছেন এবং বাংলা গানের অ্যালবামও বের করেছেন।

এ গুণী শিল্পী ১৯৫২ সালের ৩ জুলাই জন্মগ্রহণ করেন। অমিত কুমার একাধারে একজন গায়ক, অভিনেতা এবং সঙ্গীত পরিচালক। বাবার মতই ছেলেবেলা হতেই অমিত গানকে খুব ভালোবাসতো। অল্প বয়স হতেই অমিত কলকাতার দুর্গা পূজার বিভিন্ন অনুষ্ঠানে গান গাইতো। একবার বিখ্যাত বাঙালি অভিনেতা উত্তম কুমারের দ্বারা আয়োজিত এরকম একটি দুর্গা পূজার অনুষ্ঠানে যখন অমিত কুমার গান গাইছিলেন, তখন উপস্থিত শ্রোতারা আরও গানের জন্য অমিত কুমারকে অনুরোধ করছিলেন। এ সংবাদটি যখন তার মা রুমা গুহ ঠাকুরতার নিকট পৌঁছায়, তখন তিনি কিশোর কুমারের নিকট অভিযোগ করেন যে তাদের সন্তান অমিত কুমার ফিল্মের গান পরিবেশন করছেন। এ কথা জানার পর কিশোর কুমার অমিত কুমারকে বোম্বে নিয়ে যাওয়ার জন্য সিদ্ধান্ত নেন।

এর পূর্বেই কিশোর কুমার দুটি চলচ্চিত্রে অমিত কুমারকে তার ছেলের চরিত্রে অভিনয়ের জন্য কাস্ট করেন। ছবি দুটি ছিল ‘দূর গগন কী ছাঁও মেঁ’ এবং ‘দূর কা রাহি’।
অমিত কুমার ১৯৭০ সাল হতে অনেক বলিউড চলচ্চিত্র এবং আঞ্চলিক চলচ্চিত্রে প্লে-ব্যাক সিঙ্গার হিসাবে গান গেয়েছেন। বিশেষকরে ১৯৭০ সাল হতে ১৯৯৪ সাল পর্যন্ত, যে পর্যন্ত আরেক শিল্পী আর ডি বর্মন বেঁচে ছিলেন।

## ফিল্মফেয়ার অ্যাওয়ার্ড
অমিত কুমার ১৯৮১ সালে “লাভ স্টোরি” ছবির “ইয়াদ আ রাহি হে” গানের জন্য ফিল্মফেয়ার অ্যাওয়ার্ড লাভ করেন।

এছাড়া ১৯৮২ সালে “তেরি কসম” ছবিতে ইয়ে “জামিন গা রাহি হে”, ১৯৮৮ সালে “তেজাব” ছবিতে “ইক দু তিন”, ১৯৮৯ সালে “ত্রিদেব” ছবিতে “তিরছি টোপিওয়ালে” এবং ১৯৯০ সালে “বাঘি” ছবিতে “ক্যায়সা লাগতা হে” গানগুলোর জন্য নমিনেশান লাভ করেছিলেন।

## তথ্যসূত্র

## বহিঃসংযোগ
* 
* 
* The Statesman on his 58th Birthday

বিষয়শ্রেণী:বাঙালি সঙ্গীতশিল্পী
বিষয়শ্রেণী:১৯৫২-এ জন্ম
বিষয়শ্রেণী:ভারতীয় অভিনেতা
বিষয়শ্রেণী:বলিউডের নেপথ্য সঙ্গীতশিল্পী
বিষয়শ্রেণী:জীবিত ব্যক্তি
বিষয়শ্রেণী:ভারতীয় নেপথ্য গায়ক
বিষয়শ্রেণী:কলকাতার সঙ্গীতশিল্পী
বিষয়শ্রেণী:কিশোর কুমার
বিষয়শ্রেণী:ফিল্মফেয়ার পুরস্কার বিজয়ী
কোয়ান্টাম পরিগণনা

থাম্ব|ব্লাচ গোলকটি একটি কোয়েট, কোয়ান্টাম কম্পিউটারের মৌলিক বিল্ডিং ব্লকের প্রতিনিধিত্ব করে।
**কোয়ান্টাম পরিগণনা** কম্পিউটার বিজ্ঞানের একটি অত্যন্ত নবীন শাখা। তাত্ত্বিক কম্পিউটার বিজ্ঞানের চর্চায় এতদিন কেবল চিরায়ত পদার্থবিজ্ঞানের প্রভাব বিবেচনা করা হতো। কিন্তু মুরের সূত্র বিজ্ঞানীদের নতুন করে ভাবতে বাধ্য করেছে। মুরের সূত্র অনুসারে, কম্পিউটার চিপের আকার প্রতি ১৮ মাসে অর্ধেকে নেমে আসছে। এভাবে চলতে থাকলে কম্পিউটার চিপের ক্রমাগত ক্ষুদ্র হতে থাকা বিভিন্ন যন্ত্রাংশসমূহ একপর্যায়ে চিরায়ত পদার্থবিজ্ঞানের পরিবর্তে কোয়ান্টাম বলবিজ্ঞানের নিয়মসমূহের অধীনে আচরণ করা শুরু করবে। হার্ডওয়্যারের এই মৌলিক পরিবর্তন অনেক ক্ষেত্রে তাত্ত্বিক কম্পিউটার বিজ্ঞানের সীমানাও নতুন করে নির্ধারণ করেছে।

অনেকে মনে করেন, বিজ্ঞানী রিচার্ড ফাইনম্যানের বিখ্যাত বক্তৃতা *দেয়ার্জ প্লেনটি অভ রুম অ্যাট দ্য বটম: অ্যান ইনভিটেশন টু এন্টার আ নিউ ওয়ার্ল্ড অভ ফিজিক্স* (*There's Plenty of Room at the Bottom: An Invitation to Enter a New Field of Physics*, "নিচে অনেক জায়গা আছে: পদার্থবিজ্ঞানের এক নতুন ক্ষেত্রে প্রবেশের নিমন্ত্রণ") গবেষক মহলে প্রথমবারের মত অতিক্ষুদ্র সংগঠন নিয়ে চিন্তা-ভাবনায় অনুপ্রেরণার সৃষ্টি করে। ১৯৫৯ সালের ২৯শে ডিসেম্বর, ক্যালিফোর্নিয়া ইন্সটিটিউট অফ টেকনলজি-তে অনুষ্ঠিত আমেরিকান ফিজিক্যাল সোসাইটির বার্ষিক সভায় দেয়া এ বক্তৃতায় ফাইনম্যান আণবিক মাপনীতে প্রকৌশলের সম্ভাবনা নিয়ে কথা বলেন। ফাইনম্যান বক্তৃতাটিতে আণবিক অথবা অতিপারমাণবিক মাপনীতে প্রকৌশলের ক্ষেত্রে কোয়ান্টাম বলবিজ্ঞানজনিত প্রপঞ্চ বিবেচনায় আনার উপর জোর দেন।

## পরিভাষা
* Quantum computation - কোয়ান্টাম পরিগণনা
* Classical mechanics - চিরায়ত বলবিজ্ঞান
* Quantum mechanics - কোয়ান্টাম বলবিজ্ঞান
* Moore's law - মুরের বিধি
* Structure - সংগঠন
* Molecular - আণবিক
* Subatomic - অতিপারমাণবিক
* Scale - মাপনী
* Phenomenon - প্রপঞ্চ

## তথ্যসূত্র

বিষয়শ্রেণী:কম্পিউটার বিজ্ঞান
অধিবাস্তব সংখ্যা

থাম্ব|অধিবাস্তব সংখ্যা গাছের একটি দৃশ্য।
**অধিবাস্তব সংখ্যা** একটি বিশেষ সংখ্যা পদ্ধতি।  এর গঠন খুব সরল হলেও এর মধ্যে সব বাস্তব সংখ্যা এবং গেয়র্গ কান্টরের পূরণবাচক সংখ্যা অন্তর্গত। জন এইচ. কনওয়ে ১৯৬৯ খ্রীষ্টাব্দে এটি উদ্ভাবন করেন।  ডোনাল্ড কানুথ (১৯৭৪) একটি কল্পকাহিনীর মধ্যে অধিবাস্তব সংখ্যাকে বর্ণনা করে একে জনপ্রিয় করে তোলেন। 

এই সংখ্যা পদ্ধতিতে অসীম যেমন অন্তর্গত, তেমনি অতিক্ষুদ্রও। তার মানে প্রতিটি বাস্তব সংখ্যাকে ঘিরে আছে অধিবাস্তব সংখ্যারাজি, যারা অন্য যেকোন বাস্তব সংখ্যা অপেক্ষা এই বাস্তব সংখ্যাটির অধিকতর নিকটবর্তী। যদিও এই পথে ক্যালকুলাস খুব সহজে এবং সহজাতভাবে প্রকাশ করা যাবে বলে অনুমান করা হয়েছিল, বাস্তবে এখন পর্যন্ত অধিবাস্তব ক্যালকুলাস থেকে খুব গুরুত্বপূর্ণ কোন আবিষ্কার আসেনি।

অধিবাস্তব সংখ্যাকে যে চিহ্ন দিয়ে প্রকাশ করা হয় তা হল \{a|b\}, যেখানে a এবং b এর আগে নির্মিত কোন অধিবাস্তব সংখ্যা। যেহেতু শুরুতে আমাদের হাতে কোন অধিবাস্তব সংখ্যাই নেই, তাই প্রথম সংখ্যা হলো  = ১ হল ০ অপেক্ষা বৃহত্তর সরলতম সংখ্যা, {১|} = ২ হল ১ অপেক্ষা বৃহত্তর সরলতম সংখ্যা, ইত্যাদি। অনুরূপভাবে, , n = {n-১ |} যেখানে n একটি পূর্ণ সংখ্যা, ১/২ = {০|১}, ↑ = {০|*}, এবং ↓ = {*|০}।
অধিকাংশ অধিবাস্তব সংখ্যাকে হ্যাকেনবাশ অবস্থানরূপে দেখান যায়।

## উৎস

বিষয়শ্রেণী:সংখ্যা
বিষয়শ্রেণী:গাণিতিক যুক্তিবিজ্ঞান
বিষয়শ্রেণী:অসীম
সুফিয়া কামাল জাতীয় গণগ্রন্থাগার

right|thumb|জাতীয় গণগ্রন্থাগার ভবন

**সুফিয়া কামাল জাতীয় গণগ্রন্থাগার**; যা  **কেন্দ্রীয় গণগ্রন্থাগার** বা **সেন্ট্রাল পাবলিক লাইব্রেরী** নামে পরিচিত, বাংলাদেশের সবচেয়ে বড় পাঠাগার। এই গ্রন্থাগারটি ১৯৫৩ খ্রিষ্টাব্দে প্রতিষ্ঠিত হয়।  এটি ঢাকার শাহবাগে অবস্থিত। অধিকন্তু এই গ্রন্থাগারটির প্রত্যক্ষ সহযোগিতায় বাংলাদেশের বিভিন্ন স্থানে সরকারি ও বেসরকারি গ্রন্থাগার পরিচালিত হচ্ছে। এটি গণগ্রন্থাগার অধিদপ্তরের আওতাধীন।

## সংগ্রহ
মার্চ ২০০৭ সালের হিসাব অনুযায়ী এই গ্রন্থাগারে দুর্লভ ও ঐতিহাসিক মূল্যমানের প্রায় ১১৯,৭৫০ বই রয়েছে। তবে ২০১৭ সালের তথ্য অনুযায়ী তাদের সংগ্রহে প্রায় ২,০৪,৯৭৪ বই আছে। বইগুলোর বেশিরভাগের ভাষা বাংলা কিংবা ইংরেজি, তবে হিন্দি, উর্দু, আরবি ও ফারসি ভাষারও কিছু বই রয়েছে।
দেশের বেশির ভাগ দৈনিক পত্রিকা ও সাময়িকীর কপি এখানকার সংগ্রহে থাকে। দৈনিকের মধ্যে উল্লেখযোগ্য হল- ইত্তেফাক, জনকন্ঠ, যুগান্তর, প্রথম আলো, সংবাদ, সমকাল, ভোরের কাগজ, আমাদের সময়, কালের কণ্ঠ, ডেসটিনি, বাংলাদেশ প্রতিদিন, মানবজমিন, সকালের খবর, যায়যায়দিন, মানবকন্ঠ, আলোকিত বাংলাদেশ, দ্য ডেইলি স্টার, দি ইন্ডিপেন্ডেন্ট ইত্যাদি। এছাড়া সাপ্তাহিক চাকুরীর খবর, রোববার, সাপ্তাহিক ২০০০, সাপ্তাহিক, ক্রীড়ালোক, ক্রীড়া জগৎ, অনন্যা, দেশ, সানন্দা, নবারুণ, শিশু, উত্তরাধিকার, সরগম, নিউজ লেটার, বাংলাদেশের হৃদয় হতে, নান্দীপাঠ, কালি ও কলম, কম্পিউটার জগৎ, টইটম্বুর সাময়িকী উল্লেখযোগ্য। এখানে অনেক পুরাতন বাঁধাইকৃত পত্রিকাও পাওয়া যায়। অনুমতি সাপেক্ষে সেগুলো দেখা ও ফটোকপি করা যায়। শিশু-কিশোরদের জন্য এখানে বিশেষ সংগ্রহ ও আলাদা কক্ষ রয়েছে। সেখানে বসে বই পড়া যায়, আবার সদস্য হয়ে বই নেয়াও যায়।

## সময়সূচি
গ্রন্থাগারটি শুক্রবার ও সরকারি ছুটির দিন বাদে প্রতিদিনই খোলা থাকে।
গ্রন্থাগারের সময়সূচি:
সাধারণ পাঠকক্ষ : রবিবার থেকে বৃহস্পতিবার সকাল ৮:০০ টা থেকে রাত ৯:০০ টা পর্যন্ত।
বিজ্ঞান ও রেফারেন্স পাঠ কক্ষ : শনিবার থেকে বৃহস্পতিবার সকাল ৮:০০ টা থেকে রাত ৯:০০ টা পর্যন্ত।
শিশু পাঠকক্ষ : রবিবার থেকে বৃহস্পতিবার সকাল ৯:০০ টা থেকে বিকাল ৫:০০ টা পর্যন্ত।
২০০৩ সালের ২৬ জুলাই থেকে দিনরাত ২৪ ঘণ্টা খোলা রাখার নিয়ম চালু হলেও তা ২০০৪ সালের ১লা মার্চ বন্ধ হয়ে যায়।

## গ্যালারি

Image:Public Library 4 .A.M.R.jpg|গণ গ্রন্থাগার অধিদপ্তর
Image:Public Library 5 .A.M.R.jpg|গণ গ্রন্থাগার ভবনের পিছনে


## তথ্যসূত্র

## বহিঃসংযোগ

* সুফিয়া কামাল জাতীয় গণগ্রন্থাগার সম্পর্কিত তথ্য

বিষয়শ্রেণী:ঢাকা
বিষয়শ্রেণী:বাংলাদেশের গ্রন্থাগার
বিষয়শ্রেণী:গণগ্রন্থাগার
বিষয়শ্রেণী:১৯৫৪-এ পূর্ব পাকিস্তানে প্রতিষ্ঠিত
সারি গান

**সারি গান** আবহমান বাংলার লোকসঙ্গীত। শ্রমিক ও কর্মজীবীদের মাঝে বিশেষ জনপ্রিয় হওয়ায় সারি গান ‘শ্রম-সঙ্গীত’ বা ‘কর্ম-সঙ্গীত’ নামেও পরিচিত। ছাদ পেটানোর সময় এ গান গাওয়া হয় বলে এঁকে ছাদ পেটানোর গান ও বলা হয়। সারি গান নৌকার মাঝি-মাল্লাদের সঙ্গেই বেশি যায়। নৌকার মাঝি, কর্মজীবী ও শ্রমিকরা দলবদ্ধভাবে বা সারিবদ্ধভাবে কাজের তালে তালে শ্রম লাঘব করার জন্য এ গান গেয়ে থাকেন। এ জন্যই এ গানের নাম হয়েছে ‘সারি গান’।

## সারি গানের আবির্ভাব

মধ্যযুগের কবি বিজয় গুপ্তের পদ্মাপুরাণে প্রথম সারি গানের উল্লেখ পাওয়া যায়। সেখানে সঙ্গীতের সমার্থক শব্দ রূপে ‘সারি’ শব্দটির ব্যবহার হয়েছে।
পরবর্তীতে মোগল বাদশাহদের নৌ বাহিনীর দ্বারা নৌকা বাইচের গোড়াপত্তন হলে এর ব্যাপক প্রসার ও প্রচার ঘটে। পরবর্তীতে শ্রমজীবীদের মধ্যে যেমন, কৃষকদের ফসল কাটা, ফসল তোলা, ক্ষেত নিড়ানো, হাল চাষ বা হাল বাওয়া ও ফসল ঘরে তোলার পরিশ্রম লাঘবের জন্য এ লোকগানের প্রচলন দেখা যায়। তাছাড়া পরিশ্রম নির্ভর কাজ যেমন, গাছ কাটা, ইমারত ভাঙ্গা ইত্যাদি কাজে এর প্রচলন লক্ষ করা যায়। আবহমান বাংলার এ লোকসঙ্গীতটি এখন শ্রমিকদের গণ্ডি ছাড়িয়ে বাংলার মানুষের চিত্তবিনোদন ও প্রতিযোগিতামূলক খেলার উপাদানে পরিণত হয়েছে।

## গানের কৌশল

সারি গান মূলত সমবেত কণ্ঠে পুরুষরা গেয়ে থাকে। তবে নারী শ্রমিকদের অংশগ্রহণ থাকলে তারাও গানে যোগ দেয়। সারি গানের গায়েনদের মধ্যে একজন বয়াতি মূল গানটি গায়। আর বাকিরা দুয়া বা দিনা ধরে তালে তালে সমবেত কণ্ঠে গেয়ে চলে। পালাক্রমে বয়াতি ও দোহারদের মধ্যে এভাবে সারি গান এগিয়ে চলে।
সারি গান মাঝি-মাল্লা ও শ্রমিকরা কাজের তালে তালে তাল রক্ষা করে গেয়ে থাকে যেমন, নৌকার বৈঠা উঠা-নামার তালে তালে, ছাদ পেটানোর তালে তালে, গাছ কাটার তালে তালে এ গান গাওয়া হয় বলে সারি গান মূলত তাল-প্রধান। সারি গান অবস্থাভেদে দ্রুত ও ধীর লয়ে গাওয়া হয় যেমন, নৌকা বাইচের সময় নৌকা দ্রুত ছুটে চলে তাই তখন দ্রুত লয়ে গাওয়া হয়। তবে সাধারণত মাঝি-মাল্লারা নদীর বুকে দাঁড় টানার সময় ধীর লয়ে গেয়ে থাকে।

## চিত্তবিনোদনে সারি গান

মূলত কর্মোদ্যম ও শ্রম লাঘব সারি গানের মূল উদ্দেশ্য হলেও চিত্তবিনোদনের জন্যও সারি গান গাওয়া হয়। চিত্তবিনোদনের জন্য এ গানে নরনারীর প্রেম, রাধাকৃষ্ণ, প্রশংসামূলক গান, হরগৌরী ও নিমাই বিষয়ক গান, মরমি গান, হাস্যকৌতুক ও আক্রমণাত্মক গান সহ নানা বিষয় এতে ঠাই পেয়েছে। নৌকা বাইচে সারি গানে ঢোল, মন্দিরা, করতাল সহ নানা বাদ্যযন্ত্র থাকে।

## সারি গান

একটি জনপ্রিয় সারিগান নিম্নরূপ:

আল্লাহ্ বলিয়া নাও খোল রে

ভাই সক্কলি।

আল্লাহ্ বলিয়া খোল।

ওরে আল্লাহ্ বল নাও খোল

শয়তান যাবে দূরে।

ওরে যে কলমা পইড়া দেছে

মোহাম্মদ রাসূলরে

ভাই সক্কল। ...

## সারি গানের অঞ্চল

সারা বছরই সারি গান গাওয়া হয়। নদ-নদী, খাল-বিল, হাওর-বাঁওর, কৃষি ক্ষেত ও শ্রমিকদের কর্মস্থলে এ গান চলে। পূর্ব ও নিম্ন বঙ্গের ভাটি অঞ্চলকে সারি গানের অঞ্চল বলা হয়। এছাড়া ঢাকা, সিলেট, ময়মনসিংহ, ফরিদপুর, পাবনা, রাজশাহী, রংপুর, দিনাজপুর, যশোর, খুলনা, বরিশাল প্রভৃতি অঞ্চলেও এ গান ব্যাপক জনপ্রিয়।

## তথ্যসূত্র

## বহিঃসংযোগ

বিষয়শ্রেণী:লোকসাহিত্য
বিষয়শ্রেণী:লোকসঙ্গীত
বিষয়শ্রেণী:লোকসংস্কৃতি
বিষয়শ্রেণী:পল্লীগীতি
বিষয়শ্রেণী:বাংলাদেশী সঙ্গীত
বিষয়শ্রেণী:বাংলা সঙ্গীত
এজ্যাক্স (ওয়েব প্রোগ্রামিং কৌশল)

থাম্ব|Ajax এর লোগো
ওয়েব অ্যাপ্লিকেশনকে ডেস্কটপ অ্যাপ্লিকেশনে রূপ দেয়ার অভিপ্রায় থেকে **এজ্যাক্স** (Ajax)-এর জন্ম। ওয়েব ব্যবহারকারীদের এখনো বোতাম ক্লিক করা, নতুন পাতা আসার আগ পর্যন্ত অপেক্ষা করা, তারপর আরেকটি বোতাম ক্লিক করা --- এসবের জন্য অপেক্ষা করতে হয়। এজ্যাক্স-এর প্রয়োগে এর সমাধান করা সম্ভব।

অ্যাসিংক্রোনাস জাভাস্ক্রিপ্ট আর এক্সএমএল (XML) এর মিলিত রূপ এই এজ্যাক্স । এটিকে অ্যাসিংক্রোনাস (asynchronous) বা অসমলকৃত বলা হয় কারণ এতে ওয়েব সার্ভারের কাছে ওয়েব ব্রাউজার থেকে অনুরোধ পাঠানো হয় পর্দার আড়ালে, এই অনুরোধ করা ও সার্ভার থেকে তথ্য প্রাপ্তির মধ্যবর্তী সময়ে ব্যবহারকারী বর্তমান পাতায় তার স্বাভাবিক কার্যক্রম চালিয়ে যেতে পারেন। ব্রাউজারে চলে এমন কোন স্ক্রিপ্টিং ভাষা যেমন, জাভাস্ক্রিপ্টের *[[এক্সএমএল এইচটিটিপি রিকোয়েস্ট]]* (XmlHttpRequest) অবজেক্ট ব্যবহার করে ব্রাউজার থেকে সার্ভারে অনুরোধ বা তথ্য পাঠানো হয়। সার্ভার থেকে প্রাপ্ত তথ্য (যা এক্সএমএল বা অন্য কোন ফরম্যাটে হতে পারে) ব্যবহার করে জাভাস্ক্রিপ্ট প্রয়োজনানুযায়ী বর্তমান পাতাটিকে হালনাগাদ করতে পারে। অর্থাৎ এই প্রক্রিয়ায় সার্ভারের সাথে যোগাযোগের জন্য ব্যবহারকারীর কোন তথ্য পোস্ট করা পর্যন্ত অপেক্ষা করতে হয় না, বরং বর্তমান পাতাটি ব্যবহারকারী কর্তৃক পর্যবেক্ষণ বা কোন ফর্ম পূরণের সময়ই পটভূমিতে সার্ভারের সাথে তথ্য আদান-প্রদান চালু থাকে।

## ইতিহাস
৯০ এর দশকের শুরুর দিকে, বেশিরভাগ ওয়েবসাইট শুধুমাত্র এইচটিএমএল দ্বারা তৈরি করা হত। ব্য়বহারকারীর প্রতিটি কার্যকলাপ একটা নতুন ওয়েব পেজের জন্য় সার্ভারের কাছে একটা রিকুয়েস্ট পাঠানো হত। প্রত্য়েকটা নতুন পরিবর্তন এর জন্য় একটা নতুন পেজ লোড করতে হত।

২০০৫ সালে প্রথম এজাক্স পরিভাষাটি প্রথম ব্য়বহার করা হয়।


## বহিঃসংযোগ

* Ajax: A New Approach to Web Applications Article that coined the term and Q&A.
* 
* Ajax Tutorial with get, post, text and XML examples.

বিষয়শ্রেণী:প্রোগ্রামিং ভাষা
বিষয়শ্রেণী:ওয়েব ডেভেলপমেন্ট
সিগনালিং সিস্টেম ৭

**সিগনালিং সিস্টেম ৭** (Signaling System #7) বা এস এস সেভেন এক ধরনের সঙ্কেত ব্যবস্থা যা সারা দুনিয়ার ফিক্সড লাইন এবং সেলুলার টেলিযোগাযোগ নেটওয়ার্ককে (Telecommunication Network) সচল করার জন্য ব্যবহার করা হয়। এটি একধরনের প্যাকেট সুইচড টেলিফোন নেটওয়ার্ক (Packet Switched Telephone Network) ও বটে। এর দ্বারা টেলিযোগাযোগ উপাদান সমুহের নিয়ন্ত্রক তথ্য আদান প্রদান করে। এর উৎপত্তি ১৯৭৫ সালে। ১৯৮০ সাল হতে সারা দুনিয়া ব্যাপী একে গ্রহণ করা হয়।

প্রধানত আন্তর্জাতিক টেলিযোগাযোগ ইউনিয়ন (ITU-T) কর্তৃক এই প্রটোকল ডিজাইন করা হয়েছে। ITU-T রেকমেন্ডশন কিউ সিরিজে এই সম্পর্কিত বিস্তারিত বর্ণনা আছে। এর আরেক নাম সি ৭ । এই C7 এর বর্ণনা কিউ ৭০০ সিরিজ থেকে শুরু। 
## ইতিহাস

## কার্যপ্রণালী
## তথ্যসূত্র

বিষয়শ্রেণী:টেলিযোগাযোগ
বিষয়শ্রেণী:টেলিফোনি
বিষয়শ্রেণী:নেটওয়ার্ক প্রোটোকল
ওপেন বিএসডি

**ওপেন বিএসডি** একটি মুক্ত সোর্স, নিরাপত্তা-মুখী, ইউনিক্স-সদৃশ অপারেটিং সিস্টেম যা বার্কলি সফটওয়্যার ডিস্ট্রিবিউশনের উপর ভিত্তি করে তৈরি হয়েছে। ১৯৯৫ সালে থিও ডি রাট নেটবিএসডি ফর্ক করে ওপেনবিএসডি তৈরি করেন। তাঁর মতে, ওপেনবিএসডি একটি গবেষণামূলক অপারেটিং সিস্টেম, যা নিরাপত্তা-হুমকি হ্রাস করতে নির্মাণ করা হয়।

ওপেনবিএসডিকে স্বভাবসুলভ ভাবে নিরাপদ রাখা হয় যা অন্যান্য অপারেটিং সিস্টেমে অনুপস্থিত কিংবা ব্যবহারকারীর ইচ্ছামাফিক। লেখক মিচেল ডব্লু. লুকাসের মতানুসারে "ওপেনবিএসডি যেকোনো লাইসেন্সের শর্তানুসারে কিংবা যেকোনো ক্ষেত্র বিচারে সর্বাধিক নিরাপদ অপারেটিং সিস্টেম।

ওপেনবিএসডি প্রকল্প অন্যান্য অপারেটিং সিস্টেমের জন্য অনেক সাবসিস্টেমের বহনযোগ্য বা পোর্টেবল সংস্করণ প্যাকেজ হিসেবে রক্ষণাবেক্ষণ করে। কোডের গুণমানে জোর দেয়ার কারণে ওপেনবিএসডির অনেক সরঞ্জামই বিভিন্ন সফটওয়্যার প্রকল্পে ব্যবহৃত হয়। অ্যানড্রয়েডে তাঁদের সি স্ট্যান্ডার্ড লাইব্রেরী ব্যবহার করা হয়, এলএলভিএম তাদের রেগুলার এক্সপ্রেশন লাইব্রেরী ব্যবহার করে আর উইন্ডোজ ১০ লিব্রেএসএসএলের সাথে তাদের ওপেনএসএসএইচ ব্যবহার করে।

ওপেনবিএসডি, যার বাংলা মানে দাঁড়ায় উন্মুক্ত বিএসডি, নামটি ইন্টারনেটে তাদের সোর্স কোডের সুলভ্যতা বা উন্মুক্ত উৎস কোডের বিষয়টি মাথায় রেখে রাখা হয়। এছাড়াও এটা ব্যাপক পরিসরের হার্ডওয়্যার প্ল্যাটফর্মকে তাদের সিস্টেম থেকে সাপোর্ট করার জন্যও ব্যবহার করা হয়।

## ব্যক্তিগত কম্পিউটার
ওপেনবিএসডির সাথে থাকে জেনোকারা  নামে এক্স উইন্ডোজ সিস্টেমেী একটি ইমপ্লিমেন্টেশন, যা ওয়ার্কস্টেশন হিসেবে ব্যবহারের উপযোগী। , ওপেনবিএসডির রেপোজিটরি তে গ্নোম, কেডিই প্লাজমা ৫, এক্সএফসিইর মতো ডেস্কটপ এনভায়রনমেন্ট, ফায়ারফক্স ও ক্রোমিয়ামের মতো ওয়েব ব্রাউজারসহ আছে প্রায় ৮০০০ প্যাকেজ। এছাড়াও এতে সিডব্লুএম, এফভিডব্লুএম (জেনোকারার ডিফল্ট কনফিগারেশনের জন্য অংশবিশেষ), টিডব্লুএম এই তিনটি ডেস্কটপ এনভায়রনমেন্ট অন্তর্ভুক্ত আছে।

## নিরাপত্তা
ওপেনবিএসডি তৈরি হওয়ার পরপরই ডি রাটের সাথে সিকিউর নেটওয়ার্কস নামের একটি সফটওয়্যার প্রতিষ্ঠানের যোগাযোগ হয়(পরবর্তীতে ম্যাকাফির অধিভুক্ত)। তারা বালিস্তা নামের একটি সফটওয়্যার নিরাপত্তা নজরদারি সরঞ্জাম বানাচ্ছিলো, সফটওয়্যার নিরাপত্তার ত্রুটিগুলো আবিষ্কার করা যার উদ্দেশ্য। ডি রাটের উদ্দেশ্যও ছিলো তাই, তাই এই দুটো প্রকল্প পরস্পরকে সহযোগিতা করতে শুরু করে, যার ফলাফল হিসেবে ওপেনবিএসডি ২.৩ তৈরি হয়, এভাবে ওপেনবিএসডির কেন্দ্রীয় বিষয়ই হয়ে দাঁড়ায় নিরাপত্তা নিশ্চিতকরণ।

ওপেনবিএসডি যেসব নিরাপত্তা বেশিষ্ট্যগুলো প্রদান করে:
* সি স্ট্যান্ডার্ড লাইব্রেরীর জন্য পসিক্স ফাংশনগুলোর নিরাপদ বিকল্প দেয়া, যেমন `strlcat`-এর জন্য `strcat` এবং `strlcpy` এর জন্য `strcpy`
* স্ট্যাটিক বাউন্ড চেকার সহ টুলচেইনের জন্য বিকল্প প্রদান করা।
* অবৈধ অনুপ্রবেশ ঠেকাতে মেমোরি সুরক্ষা দেয়া। যেমন: ProPolice W^X পেইজ সুরক্ষার বৈশিষ্ট্য।
* কঠোর ক্রিপ্টোগ্রাফি এবং আকস্মিক বৈশিষ্ট্য উপস্থিত করা।
* প্রসেসের ক্ষমতা সীমিত করতে সিস্টেম কল এবং ফাইলসিস্টেম এক্সেসে বিশেষ বিধিনিষেধ আরোপ রাখা।

## তথ্যসূত্র

বিষয়শ্রেণী:অপারেটিং সিস্টেম
বিষয়শ্রেণী:বিএসডি
বিষয়শ্রেণী:ক্রিপ্টোগ্রাফিক সফটওয়্যার
বিষয়শ্রেণী:সফটওয়্যার ফোর্ক
বিষয়শ্রেণী:১৯৯৬-এর সফটওয়্যার
বিষয়শ্রেণী:এআরএম অপারেটিং সিস্টেম
ঋতু গুহ

**ঋতু গুহ** (২৪ মার্চ, ১৯৩৭- ২৪ ডিসেম্বর, ২০১১) একজন ভারতীয় বাঙালি রবীন্দ্র সঙ্গীত শিল্পী। ইনি বিখ্যাত সাহিত্যিক বুদ্ধদেব গুহর স্ত্রী।

## জীবন
১৯৩৭ সালে কলকাতার বালিগঞ্জ প্লেসে ঋতু গুহ জন্মগ্রহণ করেছিলেন। তার পিতার নাম ছিল নির্মলচন্দ্র গুহঠাকুরতা। ঋতু গুহ বিশিষ্ট রবীন্দ্রসংগীত শিক্ষক তথা দক্ষিণী সংগীতবিদ্যালয়ের প্রতিষ্ঠাতা শুভ গুহঠাকুরতার ভ্রাতুষ্পুত্রী। খুব অল্প বয়সেই তিনি গান গাওয়া শুরু করেন। ১৯৪১ সালে গীতবিতান সংগীতবিদ্যালয় ও পরে ১৯৪৮ সালে দক্ষিণীতে যোগ দেন। ১৯৫৬ সালে তিনি দক্ষিণী থেকেই স্নাতক হন। দক্ষিণীতে তিনি শুভ গুহঠাকুরতা, সুনীল রায় প্রমুখ বিশিষ্ট শিক্ষকদের কাছে গান শেখেন। ১৯৬১ সালে রবীন্দ্র-জন্মশতবর্ষ উপলক্ষে তার প্রথম অ্যালবামটি প্রকাশিত হয়। ১৯৬২ সালের ১৯শে ফেব্রুয়ারি বিশিষ্ট সাহিত্যিক বুদ্ধদেব গুহকে বিবাহ করেন। তাদের দুই কন্যা বর্তমান। ঋতু গুহের একাধিক অ্যালবাম বেরিয়েছে। তিনি দেশে ও দেশের বাইরেও একাধিক স্থানে গান গেয়েছেন। অসুস্থতার কারণে জীবনের শেষ বছরগুলিতে তিনি সংগীতজগৎ থেকে দূরে ছিলেন।

## গান
ঋতু গুহ প্রধানত রবীন্দ্রসংগীত শিল্পী হলেও শাস্ত্রীয় সংগীত, টপ্পা ও অতুলপ্রসাদী গানে তার স্বচ্ছন্দ বিচরণ ছিল। তার গাওয়া রবীন্দ্রসংগীতগুলোর মধ্যে বিশেষ জনপ্রিয়তা পায় 'এ কী লাবণ্যে পূর্ণ প্রাণ, প্রাণেশ হে' গানটি। রবীন্দ্রনাথের পূজা পর্যায়ের গান, বিশেষত ধ্রুপদাঙ্গ ও ভাঙা গান ছিল তার বিশেষত্ব। কণিকা বন্দ্যোপাধ্যায়, সুচিত্রা মিত্র, শান্তিদেব ঘোষ, সত্যজিৎ রায় প্রমুখেরা ছিলেন তার গুণমুগ্ধ। বুদ্ধদেব গুহ তাদের সম্পর্কের কথা ধরে রেখেছিলেন তার *খেলা যখন* উপন্যাসে।

## ডিস্কোগ্রাফি
### কমপ্যাক্ট ডিস্ক
নিচের ডিস্কগুলিতে তার ১৯৬০-১৯৮০-এর দশকে রেকর্ড-করা গানগুলি সংকলিত হয়েছে।
* *বাসন্তী হে ভুবনমোহিনী* (১৯৯৮)
* *আপন ভিতর হতে* (২০০৫)
* *ত্রিধারা* (২০১০)

## পাদটীকা

বিষয়শ্রেণী:রবীন্দ্রসঙ্গীত শিল্পী
বিষয়শ্রেণী:বাঙালি সঙ্গীতশিল্পী
বিষয়শ্রেণী:১৯৩৭-এ জন্ম
বিষয়শ্রেণী:২০১১-এ মৃত্যু
বিষয়শ্রেণী:কলকাতার ব্যক্তি
বিষয়শ্রেণী:ভারতীয় সঙ্গীতশিল্পী
বিষয়শ্রেণী:পশ্চিমবঙ্গের কণ্ঠশিল্পী
গীতা ঘটক

** গীতা ঘটক**(গীতা ঘটক) (১৯৩১-২০০৯) একজন ভারতীয় বাঙালি রবীন্দ্র সঙ্গীত শিল্পী। পিতা ডঃ কানাইলাল গঙ্গোপাধ্যায় ছিলেন বিশিষ্ট বিজ্ঞানী। গীতা ঘটকের জন্ম জার্মানিতে ও ছেলেবেলার কিছু বছর সেখানেই কাটে। এর পর শান্তিনিকেতনের পাঠভবন ও সঙ্গীতভবনে অধ্যয়ন। বিবাহ করেন সাহিত্যিক মনীশ ঘটকের পুত্র অনীশ ঘটক'কে (মহাশ্বেতা দেবীর ভ্রাতা)। তার তিন ছোট বোনের একজন প্রখ্যাত উচ্চাঙ্গ সঙ্গীতশিল্পী রীতা গঙ্গোপাধ্যায়।

গীতা ঘটক সুদীর্ঘকাল সাউথ পয়েন্ট স্কুলে শিক্ষকতা করেন ও সেখান থেকেই অবসর নেন। 

বিষয়শ্রেণী:রবীন্দ্রসঙ্গীত শিল্পী
বিষয়শ্রেণী:বাঙালি সঙ্গীতশিল্পী
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:কলকাতার অভিনেত্রী
বিষয়শ্রেণী:১৯৩১-এ জন্ম
বিষয়শ্রেণী:২০০৯-এ মৃত্যু
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:ভারতীয় নেপথ্য গায়িকা
বিষয়শ্রেণী:ঋত্বিক ঘটক
বিষয়শ্রেণী:কলকাতার সঙ্গীতশিল্পী
বিষয়শ্রেণী:২০শ শতাব্দীর ভারতীয় গায়িকা
পূর্বা দাম

thumb|পূর্বা দাম

**পূর্বা দাম** একজন ভারতীয় বাঙালি রবীন্দ্রসঙ্গীত শিল্পী ছিলেন। পূর্বা দাম ১৯৮০-র দশকের শুরুতে পশ্চিমবঙ্গে খ্যাতিলাভ করতে শুরু করেন এবং দশকের শেষভাগে সমসাময়িককালের অন্যতম প্রধান রবীন্দ্রসঙ্গীত শিল্পী হিসেবে স্বীকৃতি লাভ করেন। তোমার তরী বাওয়া,সীমার মাঝে অসীম তুমি, মধুর রূপে বিরাজো সহ রবির গান নিয়ে একাধিক জনপ্রিয় অ্যালব্যাম রেকর্ড করেছেন পূর্বা দাম। তিনি কিংবদন্তি শিল্পী সুচিত্রা মিত্রের ছাত্রী ছিলেন। ২০১৩ সালে পশ্চিমবঙ্গ সরকার তাঁকে 'সঙ্গীত সম্মান' প্রদান করে। ১৯ সেপ্টেম্বর ২০২০ সালে দক্ষিণ কলকাতার নিজ বাড়িতে তিনি মৃত্যুবরণ করেন।

## তথ্যসূত্র

বিষয়শ্রেণী:২০২০-এ মৃত্যু
বিষয়শ্রেণী:রবীন্দ্রসঙ্গীত শিল্পী
বিষয়শ্রেণী:বাঙালি সঙ্গীতশিল্পী